Mrsailiek/shan-dataset huggingface dataset:
ပပ်ႉႁဵၼ်းလိၵ်ႈတႆး/တူဝ်ၽႅတ်းသဵင်လင်/တူဝ်ၽႅတ်းသဵင်လင် - ၼ ၽႅတ်း
တူဝ်းၽႅတ်းသဵင်လင် 'ၼ' ၽႅတ်း
ဢၼ်.
-ၼ် = 'ၼ' ၽႅတ်း
ဢၢၼ်.
- ၢၼ် = ဢႃပွတ်း 'ၼ' ၽႅတ်း
ဢိၼ်.
- ိၼ် = တၢင်ႇ 'ၼ' ၽႅတ်း
ဢႅၼ်.
- ႅၼ် = ဢႄတၢင်ႇ 'ၼ' ၽႅတ်း
ဢုၼ်.
- ုၼ် = တိုတ်ႉၼိုင်ႈ 'ၼ' ၽႅတ်း
ဢူၼ်.
- ူၼ် = တိုတ်ႉသွင် 'ၼ' ၽႅတ်း
ဢွၼ်.
- ွၼ် = ႁွႆႈ 'ၼ' ၽႅတ်း
ဢိုၼ်.
- ိုၼ် = တိုတ်ႉတၢင်ႇ 'ၼ' ၽႅတ်း
ဢိူၼ်.
- ိူၼ် = တိုတ်ႉသွင်တၢင်ႇ 'ၼ' ၽႅတ်း
ပပ်ႉႁဵၼ်းလိၵ်ႈတႆး/တူဝ်ၽႅတ်းသဵင်ၶၢတ်ႇ/တူဝ်ၽႅတ်းသဵင်ၶၢတ်ႇ - တ ၽႅတ်း
တူဝ်းၽႅတ်းသဵင်ၶၢတ်ႇ 'တ' ၽႅတ်း
ဢတ်.
-တ် = 'တ' ၽႅတ်း
ဢၢတ်.
- ၢတ် = ဢႃပွတ်း 'တ' ၽႅတ်း
ဢိတ်.
- ိတ် = တၢင်ႇ 'တ' ၽႅတ်း
ဢဵတ်.
- ဵတ် = ဢေတၢင်ႇ 'တ' ၽႅတ်း
ဢႅတ်.
- ႅတ် = ဢေတၢင်ႇ 'တ' ၽႅတ်း
ဢုတ်.
- ုတ် = တိုတ်ႉၼိုင်ႈ 'တ' ၽႅတ်း
ဢူတ်.
- ူတ် = တိုတ်ႉသွင် 'တ' ၽႅတ်း
ဢွတ်.
- ွတ် = ႁွႆႈ 'တ' ၽႅတ်း
ဢိုတ်.
- ိုတ် = တိုတ်ႉတၢင်ႇ 'တ' ၽႅတ်း
ဢိူတ်.
- ိူတ် = တိုတ်ႉသွင်တၢင်ႇ 'တ' ၽႅတ်း
ပပ်ႉႁဵၼ်းလိၵ်ႈတႆး/တူဝ်ၽႅတ်းသဵင်ၶၢတ်ႇ/တူဝ်ၽႅတ်းသဵင်ၶၢတ်ႇ - ပ ၽႅတ်း
တူဝ်းၽႅတ်းသဵင်ၶၢတ်ႇ 'ပ' ၽႅတ်း
ဢပ်.
ပ် = 'ပ' ၽႅတ်း
ဢၢပ်.
ၢပ် = ဢႃပွတ်း 'ပ' ၽႅတ်း
ဢိပ်.
ိပ် = တၢင်ႇ 'ပ' ၽႅတ်း
ဢဵပ်.
ဵပ် = ဢေတၢင်ႇ 'ပ' ၽႅတ်း
ဢႅပ်.
ႅပ် = ဢႄတၢင်ႇ 'ပ' ၽႅတ်း
ဢုပ်.
ုပ် = တိုတ်ႉၼိုင်ႈ 'ပ' ၽႅတ်း
ဢူပ်.
ူပ် = တိုတ်ႉသွင် 'ပ' ၽႅတ်း
ဢွပ်.
ွပ် = ႁွႆႈ 'ပ' ၽႅတ်း
ဢိုပ်.
ိုပ် = တိုတ်ႉတၢင်ႇ 'ပ' ၽႅတ်း
ဢိူပ်.
ိူပ် = တိုတ်ႉသွင်တၢင်ႇ 'ပ' ၽႅတ်း
ပပ်ႉႁဵၼ်းလိၵ်ႈတႆး/တူဝ်ၽႅတ်းသဵင်ၶၢတ်ႇ/တူဝ်ၽႅတ်းသဵင်ၶၢတ်ႇ - ၵ ၽႅတ်း
တူဝ်းၽႅတ်းသဵင်ၶၢတ်ႇ 'ၵ' ၽႅတ်း
ဢၵ်.
ၵ် = 'ၵ' ၽႅတ်း
ဢၢၵ်.
ၢၵ် = ဢႃပွတ်း 'ၵ' ၽႅတ်း
ဢိၵ်.
ိၵ် = တၢင်ႇ 'ၵ' ၽႅတ်း
ဢဵၵ်.
ဵၵ် = ဢေတၢင်ႇ 'ၵ' ၽႅတ်း
ဢႅၵ်.
ႅၵ် = ဢႄတၢင်ႇ 'ၵ' ၽႅတ်း
ဢုၵ်.
ုၵ် = တိုတ်ႉၼိုင်ႈ 'ၵ' ၽႅတ်း
ဢူၵ်.
ူၵ် = တိုတ်ႉသွင် 'ၵ' ၽႅတ်း
ဢွၵ်.
ွၵ် = ႁွႆႈ 'ၵ' ၽႅတ်း
ဢိုၵ်.
ိုၵ် = တိုတ်ႉတၢင်ႇ 'ၵ' ၽႅတ်း
ဢိူၵ်.
ိူၵ် = တိုတ်ႉသွင်တၢင်ႇ 'ၵ' ၽႅတ်း
ပပ်ႉႁဵၼ်းလိၵ်ႈတႆး/မႄႈသဵင်သွၼ်ႉ
မႄႈသဵင်သွၼ်ႉ - ယ သွၼ်ႉ.
<br>
- + ယ = ျ --- ျ = ႁွပ်ႇ
ၵ + ယ = ၵျ --- ၵျ = ၵႁွပ်ႇ
ၶ + ယ = ၶျ --- ၶျ = ၶႁွပ်ႇ
မႄႈသဵင်သွၼ်ႉ - ရ သွၼ်ႉ.
<br>
- + ရ = ြ- --- ြ- = လဵပ်ႈ
ၽ + ရ = ၽြ --- ၽြ = ၽလဵပ်ႈ
တ + ရ = တြ --- တြ = တလဵပ်ႈ
မႄႈသဵင်သွၼ်ႉ - ဝ သွၼ်ႉ.
<br>
- + ဝ = ႂ --- ႂ = ၵႂၢႆႉ
ၵ + ဝ = ၵႂ --- ၵႂ = ၵ ၵႂၢႆႉ
ၶ + ဝ = ၶႂ --- ၶႂ = ၶ ၵႂၢႆႉ
ပပ်ႉႁဵၼ်းလိၵ်ႈတႆး/မႄႈၵပ်းငဝ်ႈ
 - မႄႈၵပ်းငဝ်ႈ - ဢႃ
 - မႄႈၵပ်းငဝ်ႈ - ဢီ
 - မႄႈၵပ်းငဝ်ႈ - ဢေ
 - မႄႈၵပ်းငဝ်ႈ - ဢႄ
 - မႄႈၵပ်းငဝ်ႈ - ဢူ
 - မႄႈၵပ်းငဝ်ႈ - ဢူဝ်
 - မႄႈၵပ်းငဝ်ႈ - ဢေႃ
 - မႄႈၵပ်းငဝ်ႈ - ဢိုဝ်
 - မႄႈၵပ်းငဝ်ႈ - ဢိူဝ်
ပပ်ႉႁဵၼ်းလိၵ်ႈတႆး/မႄႈၵပ်းငဝ်ႈ/မႄႈၵပ်းငဝ်ႈ - ဢိုဝ်
မႄႈၵပ်းငဝ်ႈ - ဢိုဝ်
ိုဝ် = တိုတ်ႉတၢင်ႇ "ဝ" ၽႅတ်း --- ဢ + ိုဝ် = ဢိုဝ် (ဢတိုတ်ႉတၢင်ႇ "ဝ" ၽႅတ်း)
ပပ်ႉႁဵၼ်းလိၵ်ႈတႆး/မႄႈၵပ်းငဝ်ႈ/မႄႈၵပ်းငဝ်ႈ - ဢိူဝ်
မႄႈၵပ်းငဝ်ႈ - ဢိူဝ်
ိူဝ် = တိုတ်ႉသွင်တၢင်ႇ "ဝ" ၽႅတ်း --- ဢ + ိူဝ် = ဢိူဝ် (ဢတိုတ်ႉသွင်တၢင်ႇ "ဝ" ၽႅတ်း)
ပပ်ႉႁဵၼ်းလိၵ်ႈတႆး/မႄႈၵပ်းသွၼ်ႉ/မႄႈၵပ်းသွၼ်ႉ - ဢိုဝ်
မႄႈၵပ်းသွၼ်ႉ - ဢိုဝ်
ဢ + ဢိုဝ် = ဢႂ်.
ႂ်= ၵႂၢႆႉၽႅတ်ႉ။ ၵင်းၵိင်း --- ဢ + ႂ် = ဢႂ် (ဢ ၵင်းၵိင်း)
ပပ်ႉႁဵၼ်းလိၵ်ႈတႆး/မႄႈၵပ်းသွၼ်ႉ/မႄႈၵပ်းသွၼ်ႉ - ဢီ
မႄႈၵပ်းသွၼ်ႉ - ဢီ
ဢ + ဢီ = ဢႆ.
ႆ = ၵၢႆႇၶိုၼ်း --- ဢ + ႆ = ဢႆ (ဢ ၵၢႆႇၶိုၼ်း)
ဢႃ + ဢီ = ဢၢႆ.
ၢႆ = ဢႃပွတ်းၵၢႆႇၶိုၼ်း --- ဢ + ၢႆ = ဢၢႆ (ဢ ဢႃပွတ်း ၵၢႆႇၶိုၼ်း)
ဢူ + ဢီ = ဢုၺ်.
ုၺ် = တိုတ်ႉၼိုင်ႈ 'ၺ' ၽႅတ်း --- ဢ + ုၺ် = ဢုၺ် (ဢ တိုတ်ႉၼိုင်ႈ 'ၺ' ၽႅတ်း)
ဢူဝ် + ဢီ = ဢူၺ်.
ူၺ် = တိုတ်ႉသွင် 'ၺ' ၽႅတ်း --- ဢ + ူၺ် = ဢူၺ် (ဢ တိုတ်ႉသွင် 'ၺ' ၽႅတ်း)
ဢေႃ + ဢီ = ဢွႆ.
ွႆ = ႁွႆႈၵၢႆႇၶိုၼ်း --- ဢ + ွႆ = ဢွႆ (ဢ ႁွႆႈၵၢႆႇၶိုၼ်း)
ဢိုဝ် + ဢီ = ဢိုၺ်.
ိုၺ် = တိုတ်ႉတၢင်ႇ 'ၺ' ၽႅတ်း --- ဢ + ိုၺ် = ဢိုၺ် (ဢ တိုတ်ႉတၢင်ႇ 'ၺ' ၽႅတ်း)
ဢိူဝ် + ဢီ = ဢိူၺ်.
 ိူၺ်= တိုတ်ႉသွင်တၢင်ႇ 'ၺ' ၽႅတ်း --- ဢ + ိူၺ် = ဢိူၺ် (ဢ တိုတ်ႉသွင်တၢင်ႇ 'ၺ' ၽႅတ်း)
ပပ်ႉႁဵၼ်းလိၵ်ႈတႆး/မႄႈၵပ်းသွၼ်ႉ/မႄႈၵပ်းသွၼ်ႉ - ဢူ
မႄႈၵပ်းသွၼ်ႉ - ဢူ
ဢ + ဢူ = ဢဝ်.
-ဝ် = 'ဝ' ၽႅတ်း --- ဢ + -ဝ် = ဢဝ် (ဢ 'ဝ' ၽႅတ်း)
ဢႃ + ဢူ = ဢၢဝ်.
ၢဝ် =ဢႃပွတ်း 'ဝ' ၽႅတ်း --- ဢ + ၢဝ် = ဢၢဝ် (ဢ ဢႃပွတ်း 'ဝ' ၽႅတ်း)
ဢီ + ဢူ = ဢိဝ်.
ိဝ် =တၢင်ႇ 'ဝ' ၽႅတ်း --- ဢ + ိဝ် = ဢိဝ် (ဢ တၢင်ႇ 'ဝ' ၽႅတ်း)
ဢေ + ဢူ = ဢဵဝ်.
ဵဝ် =ဢေတၢင်ႇ 'ဝ' ၽႅတ်း --- ဢ + ဵဝ် = ဢဵဝ် (ဢ ဢေတၢင်ႇ 'ဝ' ၽႅတ်း)
ဢႄ + ဢူ = ဢႅဝ်.
ႅဝ် =ဢႄတၢင်ႇ 'ဝ' ၽႅတ်း --- ဢ + ႅဝ် = ဢႅဝ် (ဢ ဢႄတၢင်ႇ 'ဝ' ၽႅတ်း)
ပပ်ႉႁဵၼ်းလိၵ်ႈတႆး/လမ်းၼႂ်း
 - တူဝ်မႄႈလိၵ်ႈတႆး သိပ်းၵဝ်ႈတူဝ်
 - မႄႈၵပ်းငဝ်ႈ သိပ်းတူဝ်
 - လၢႆးတႅမ်ႈ တူဝ်မႄႈလိၵ်ႈတႆး
 - တူၼ်းသဵင် ႁူၵ်းတူၼ်း
 - မႄႈၵပ်းငဝ်ႈ
 - မႄႈၵပ်းငဝ်ႈ - ဢႃ
 - မႄႈၵပ်းငဝ်ႈ - ဢီ
 - မႄႈၵပ်းငဝ်ႈ - ဢေ
 - မႄႈၵပ်းငဝ်ႈ - ဢႄ
 - မႄႈၵပ်းငဝ်ႈ - ဢူ
 - မႄႈၵပ်းငဝ်ႈ - ဢူဝ်
 - မႄႈၵပ်းငဝ်ႈ - ဢေႃ
 - မႄႈၵပ်းငဝ်ႈ - ဢိုဝ်
 - မႄႈၵပ်းငဝ်ႈ - ဢိူဝ်
 - မႄႈၵပ်းသွၼ်ႉ
 - မႄႈၵပ်းသွၼ်ႉ - ဢီ
 - မႄႈၵပ်းသွၼ်ႉ - ဢူ
 - မႄႈၵပ်းသွၼ်ႉ - ဢိုဝ်
 - မႄႈသဵင်သွၼ်ႉ
 - မႄႈသဵင်သွၼ်ႉ - ယ သွၼ်ႉ
 - မႄႈသဵင်သွၼ်ႉ - ရ သွၼ်ႉ
 - မႄႈသဵင်သွၼ်ႉ - ဝ သွၼ်ႉ
 - တူဝ်ၽႅတ်းသဵင်လင်
 - တူဝ်ၽႅတ်းသဵင်လင် - မ ၽႅတ်း
 - တူဝ်ၽႅတ်းသဵင်လင် - ၼ ၽႅတ်း
 - တူဝ်ၽႅတ်းသဵင်လင် - င ၽႅတ်း
 - တူဝ်ၽႅတ်းသဵင်ၶၢတ်ႇ
 - တူဝ်ၽႅတ်းသဵင်ၶၢတ်ႇ - ပ ၽႅတ်း
 - တူဝ်ၽႅတ်းသဵင်ၶၢတ်ႇ - တ ၽႅတ်း
 - တူဝ်ၽႅတ်းသဵင်ၶၢတ်ႇ - ၵ ၽႅတ်း
ပိုၼ်းၽြႃး ၸဝ်ႈၵေႃးတမ/တွၼ်ႈ 1
ပိုၼ်းၽြႃး ၸဝ်ႈၵေႃးတမ - တွၼ်ႈ 1
ၶိူဝ်းသၵျသႃႇၵီႇ
 - လုၵ်ႈၽၢၼ်မႄႈ လႆႈဝႄႈယၢၼ်ဝၢၼ်ႈမိူင်း
 - သႃႇၵီႇဝဵင်းၵျ ၵပိလ
 - သႃႇၵီႇငိူၼ်ႈၶိူဝ်း ဢမ်ႇသိူဝ်းပၼ်ႁၢႆ 
 - ၵေႃႉယူႇၼႂ်းထမ်ႈ ၸိုင်သမ်ႉဢမ်ႇတၢႆ
 - သႃႇၵီႇဝဵင်းၵျ ၵေႃးလိယ
 - တီႈတႃႈၼမ်ႉ ၸိုင်သမ်ႉလၢတ်ႈၸႃ ၶိုင်ႁႃၵေႃႉႁၵ်ႉ
 - တေႇဝတႁႃႉ ဝဵင်းၵျသႃႇၵီႇ
←လမ်းၼႂ်း
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/င ဝႃႈငိုၼ်း ၽႂ်မီးၵေႃႈတိုၼ်းၵျ
ၼႂ်းလေႃးၵလူင်ၼႆႉ ဢၼ်ပိူၼ်ႈလူဝ်ႇၵဵၵ်ႈႁၵ်ႉပႅင်းႁႅင်းတွၼ်း ၼွၼ်းပေႃးဢံႇလပ်း ၸႂ်ၸပ်းၸႂ်ပႅၼ်း လႅၼ်ႈႁႃမၼ်းယူႇတႃႇသေႇ ဢံႇၶႂ်ႈၽၢတ်ႇ ၶႂ်ႈယၢၼ်သေပွၵ်ႈၼႆႉ ပဵၼ်ဢီႈသင်ဢေး ပေႃးပီႈၸၢႆးလိုၼ်းႁဝ်းႁု ၸၢမ်းလၢတ်ႈၼႄဢိတ်း ႞ လူး။
ဢလူဝ်ႉ... ၸၢႆးၶံးထိူင်းၵေႃႈ ၵူၼ်းဢႃႇယုပေႃးတဵမ်သၢဝ်း ၵူၼ်းယႂ်ႇယၢဝ်းၶၢဝ်သုင် ၼုင်ႈတင်းသိူဝ်ႈၵျႃႇၵျိၼ်ႇသိုၵ်းလူင် ႁၢင်ႈပေႃးမိူၼ်ပူဝ်ႇထၢၵ်ႈ ဢၼ်ပိူၼ်ႈလူဝ်ႇ ပိူၼ်ႈၵဵၵ်ႈၶႂ်ႈႁၵ်ႉၶႂ်ႈပႅင်းယူႇ ဝၼ်းဝၼ်းၶိုၼ်းၶိုၼ်းၼႆႉ ပဵၼ်သၢဝ်ႁၢင်ႈလီဢိူဝ်ႈ။
ၵႂၢမ်းၸဝ်ႈၵဝ်ႇ လၢတ်ႈၼႆႉ ႁႃးထၢင်ႇ တေပႆႇပေႃးမႅၼ်ႈလွင်ႈမႅၼ်ႈလၢႆးမၼ်းႁေး - ယူႇၽၢႆႇၵူၼ်းၸၢႆးသေလႄႈ ဝႃႈလူင် ၸၢႆးလၢဝ်းမိူင်းတေႁုသေႁဝ်းယူဝ်း။
ႁုဢိူဝ်ႈ ႁုဢိူဝ်ႈ ၵဝ်ၼႆႉ သိပ်းမိူင်းၶဝ်ႈ ၵဝ်ႈမိူင်းဢွၵ်ႇ လွၵ်ႉၸွၵ်ႇၵေႃႈ ၽႅဝ်မႃးယဝ်ႉလူင် - ႁႃးဝႃႈတႄႉ ပဵၼ်ၶဝ်ႈသုၵ်းဢိူဝ်ႈ ၽႂ်တေဢိုပ်းလႆႈၶဝ်ႈသုၵ်းၼႆႉ -
ၼႆႉၵေႃႈ ပႆႇပေႃးလႅပ်ႈတိူဝ်ႉၼဵၼ်မၼ်းလီလီႁေး ၶႄးၶႄး ပီႈသၢင်ႇသု တေႁုသေႁဝ်းၸိူဝ်းၼႆႉယူဝ်း - ပဵၼ်ဢီႈသင်ၼေႃ ပီႈသု -
ႁႃးတႄႉ ႁုဝႃႈႁုယဝ်ႉ ႁုဢဝ်သံႉပေႃးႁူႇဢိူဝ်ႈ ဢၼ်ပိူၼ်ႈၵဵၵ်ႈပိူၼ်ႈလူဝ်ႇၼႆႉ ပဵၼ်ၵုသူလ်ႇတၢင်းလီဢိူဝ်ႈ ပေႃးၶၢဝ်းၼႂ်းဝႃႇၼႆႉ ပိူၼ်ႈၶႅၼ်းလူဝ်ႇၼႃႇၼႃႇဢံႇၸႂ်ႈႁိုဝ်
ဢိူဝ်ႈ - ၼႆႉတႄႉ ႁၢင်ႈၶႂ်ႈၸႂ်ႈၽၢပ်ႈၸႂ်ႈၽိပ်ႈဝႆႉဢိတ်းဢိတ်းယူႇ - ၵုသူလ်ႇၼႆႉ ပိူၼ်ႈလူဝ်ႇၵွပ်ႈပိူဝ်ႈသင်ၼေႃ - ပေႃးလႆႈမႃး တေဢဝ်ၸႂ်ႉဢဝ်တိုဝ်းတီႈလႂ်ၵွႆးၵွႆး ၸၢမ်းၽွႆးၼႄ ႁူဝ်ယွႆႈမၼ်းပၼ်ႁဝ်းဢိတ်း ႞ လႄႈ ပီႈသုၵေႃႈ -
ႁႂ်ႉ - ပေႃးၸၢႆးၶံးလိုၼ်း ၶိုၼ်းထၢမ် ႁူဝ်ယွႆႈ ႁူဝ်ယႅမ်းမၼ်းမႃးတႄႉ ႁႃးၵေႃႈ ႁိုဝ်တေလၢတ်ႈလႆႈၼင်ႇၵဝ်ႇ
ဢိူဝ်ႈ - ပေႃးၸဝ်ႈၵဝ်ႇ ဢံႇမေႃလၢတ်ႈၵေႃႈ ဝႆႉၼႆႈၵွၼ်ႇလႃႈ ၵံးၼႆႉ တႃႉႁဝ်းၽွမ်ႉၵၼ် ထၢမ်တူၺ်း ပီႈသၢင်ႇငိုၼ်းလူး - ၶႅၼ်းတေႃႈယုၵ်ႉတူဝ် ယေႃးၶိင်းမႃးလၢတ်ႈၼႄႁဝ်း ဢိတ်း ႞ လူး ပီႈသၢင်ႇငိုၼ်း ၊
သူၸိူဝ်းၼႆႉ လႅပ်ႈၸိုဝ်ႈသူႇၼႃႇၼႃႇႁေး - ၸၢႆးလိုၼ်းၶံးထိူင်း - လၢဝ်မိူင်း - ဢၢႆႈသု - ၵေႃႉလႂ်ၵေႃႈ သံႉယင်းဝႃႈ ပႆႇႁုလူၵွၼ်ႇ - သူဢံႇႁွၼ်ႇ သိုဝ်ႉတူၺ်းႁႃႉပပ်ႉလိၵ်ႈ ဢၼ်လုင်းတၢင်းၵႄးတႅမ်ႈဝႆႉ ၵႂၢမ်းၵပ်းထုၵ်ႇ လႄႈ ဢပုမ်ႇပွတ်းၼၼ်ႉ ဢၼ်ပိူၼ်ႈ လူဝ်ႇပိူၼ်ႈၵဵၵ်ႈတင်းမိူင်းၼႆႉ ပဵၼ်ၸိုဝ်ႈၵဝ်ၼႆႉယဝ်ႉ ၊
"င ဝႃႈငိုၼ်း ၽႂ်မီးၵေႃႈ တိုၼ်းၵျ၊ င ဝႃႈငိုၼ်း ႁႃဝၼ်းၶိုၼ်းယႃႇၶၢၼ်ႉ၊ ငိုၼ်းၶံးမီးၵူႈပၢႆမႆႉ - ၽႂ်ၵႆႉၵေႃႈ ပဵၼ်ပုၼ်ႈမၼ်း" ၵႂၢမ်းၸိူဝ်းၼႆႉၵေႃႈ သူပႆယၢမ်ႈငိၼ်းယူဝ်း။
ပေႃးငိုၼ်းၵွတ်းၵေႃႈ ၽႃႈႁူမ်ႇပွတ်း - ပေႃးငိုၼ်းယၢၼ်ၵေႃႈ ပဵၼ်ၵူၼ်းၽၢၼ် ၊ ပေႃးငိုၼ်းဢေႇၵေႃႈ - သရေႇမဝ် ၊ ပေႃးငိုၼ်းမူတ်းၵေႃႈ - ၵူၼ်းႁူဝ်ႁူတ်း ၊ ပေႃးငိုၼ်းၶၢတ်ႇၵေႃႈ - ဢံႇႁတ်းၶဝ်ႈၵၢတ်ႇ ၶဝ်ပွႆးတၢင်းလႂ်၊ ၽႂ်ဢံႇမီးငိုၼ်းၵေႃႈ ငွၵ်ႈၶေႃးယိုၼ်းတူၺ်ႈပိူၼ်ႈလၢႆလၢႆဝႃႈၼႆဢိူဝ်ႈ ဢၢႆႈၶဝ်ၸိူဝ်းၼႆႉ႟ - ၸႂ်ႈဢံႇၸႂ်ႈ ၶိုၼ်းလၢတ်ႈမႃးလူး။
ဢိူဝ်ႈၼေႃ - ၸႂ်ႈဝႃႈၸႂ်ႈၸႂ်ႈ - ၵဝ်ပေႃးဢံႇၶႂ်ႈလၢတ်ႈၵႂၢင်းမႅင်းယဝ်ႉ ဢလူဝ်ႉ ၵိုင်ႇၸိုဝ်ႈၸဝ်ႈၵဝ်ႇ သံႉပေႃးၸိုဝ်ႈ ပီႈသၢင်ႇငိုၼ်းယဝ်ႉ - တၢင်းႁုၵေႃႈတိုၼ်းၵျတၢင်းႁႃၵေႃႉ တိုၼ်းၵတ်ႉတႄႉဢိူဝ်ႈ။
 - ပေႃးတူၵ်းလိုၼ်းၵေႃႈဢံႇလႆႈငိုၼ်း
 - ပေႃးထိူင်းထိူင်းၵေႃႈဢံႇလႆႈငိုၼ်း
 - ပေႃးၵုမ်ႇမိုင်ႉလၢဝ်းမိူင်းၵေႃႈဢံႇလႆႈငိုၼ်း
 - ထူၺ်ႈၸႂ်ယႂ်ႇၸႂ်လူင်မေႃး သု - သု
 - မိူၼ်ပီႈသၢင်ႇသုၵေႃႈ ဢံႇလႆႈငိုၼ်း
မႅၼ်ႈဝႃႈမႅၼ်ႈယဝ်ႉ ၵႂၢမ်းၸဝ်ႈၵဝ်ႇလၢတ်ႈၼႆႉ ၸပ်းပိုၵ်းပေႃးတၢၼ်ႇပိုၼ်ၵၢင်ႇယိုဝ်းၽင်ႇႁိုၵ်းယဝ်ႉ။
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ပ)
 - ပၺႃႇၼမ် - ၶဝ်ႈထမ်ႈဢမ်ႇလႆႈ
 - ပႃၼဝ်တူဝ် ႞ - ၼဝ်ႈတင်းသႃႉ
 - ပႃၶူဝ်ႈၵွၼ်ႉမႃးဝၢင်း - ၸၢင်ႈၶႄးလၼ်ဢွၵ်ႇပၢႆႈ
 - ပႃဢမ်ႇၵဵတ်း - ႁဵပ်းဢမ်ႇႁွမ်
 - ပႃဢမ်ႇမီးႁူ - ပူဢမ်ႇမီးပိၵ်ႇ
 - ပႃဢမ်ႇမီး ၶဵတ်ႇၵႃႈ - ယႃႈဢမ်ႇမီး သႃးၸေးပေႃး
 - ပႃၶီးၸူမ်းၼမ်ႉမႂ်ႇ
 - ပႃၶီးလၢႆးပွမ်တဝ်း - မႄႈႁိူၼ်းလဝ်ပွမ်သၢဝ်
 - ပႃပႆႇတွၼ်ႇ - ယႃႇၼႅတ်ႈထွတ်ႇၵၼ်းမဵတ်း
 - ပႃႇၶႃးလႅင်မီးသိူဝ်ၽႆး
 - ပၢႆလိူဝ်မီး - သမ်ႉပီးထႅင်ႈ
 - ပၢႆလိူဝ်ၵပ်ႉ - သံႉမႃးလပ်ႉၼႃႈၵုၼ်ႇ
 - ပၢႆလိူဝ်ၶၢၼ်ႉ သံႉငဝ် - ပၢႆလိူဝ်မဝ် သံႉလႅတ်း
 - ပၢႆလိူဝ်ၼူၵ်ႉသံႉတိုဝ် - ၽႂ်ဝႃႈႁိုဝ်ဢံႇပွင်ႇ
 - ပၢႆလိူဝ်ၽၢၼ်သံႉၶၢၼ်ႉ - ပၢႆလိူဝ်သၢၼ်ႉ သံႉၵွတ်း
 - ပၢႆလိူဝ်မီးငိုၼ်း - ႁဵတ်းသင်ၵေႃႈတိုၼ်းသုၼ်ႇ
 - ပၢႆလိူဝ်ၸၢင်ႈဢုပ်ႇ - သံႉတဵၵ်းလႆႈၽၢၼ်း
 - ပၢႆလိူဝ်ၸၢင်ႈၵၢၼ်း - သံႉၺႃးသၢဝ်ၼွၼ်းၼူၵ်ႇ
 - ပၢႆလိူဝ်ပိူၼ်ႈတူၵ်းၸၢၼ်း - သံႉဢဝ်ၵၢၼ်းၸွမ်းပုင်ႈ
 - ပၢႆမႃႉ မႃႉလၢႆး - ပၢႆၵႂၢႆး ၵႂၢႆးၽိူၵ်ႇ
 - ပႆႇတင်းၵူတ်ႉဢံႇတၢႆ - ပႆတၢင်းသိုဝ်ႈဢၢႆပိူၼ်ႈ
 - ပႆႇႁၼ်ယႃႇၼႅတ်ႈဝႃႈ - ၵႃႈငိၼ်းယႃႇၼႅတ်ႈယုမ်ႇ
 - ပႆႇယၢမ်ႈႁုလၢမ်းၶိုင် - ၼိုင်ၵမ်းလႂ်ၽိတ်းၵမ်းၼၼ်ႉ
 - ပႆႇလၢတ်ႈပေႃးႁု - ပႆႇလုပေႃးႁၼ်
 - ပႆႇမေႃၶႂ်းၸုၼ်ႉၵၢမ်ႇ - တႃႉၶၢမ်ႇႁဵတ်းၶႃႈပိူၼ်ႈ
 - ပိူၼ်ႈလၢတ်ႈၸႃႉယႃႇၼႅတ်ႈၶီ - ပိူၼ်ႈလၢတ်ႈလီယႃႇၼႅတ်ႈယုံႇ
 - ပိူၼ်ႈပႂ်ႉမိူဝ်ႈလပ်ႉတႃ - ၽိူဝ်ႇႁဝ်းငႃ ပိူၼ်ႈပေႃးတၢပ်ႇ
 - ပိူၼ်ႈႁွင်ႉယႃႇၼႅတ်ႈပိုတ်ႇ - ပိူၼ်ႈဢိုတ်ႇ ယႃႇၼႅတ်ႈလူင်း
 - ပိူၼ်ႈၵိၼ်ပေႃးဝၢႆး - ၽၢႆးလူင်ၸင်ႇတေတဝ်ႈ
 - ပိူၼ်ႈဝႃႈႁိုဝ်ၼႅတ်ႈယုမ်ႇ - ပေႃးၵုမ်ႇမိုင်ႉသုမ်းၸွမ်း
 - ပိူၼ်ႈပၼ်ႁဝ်းၼေႃႇ - လူဝ်ႇႁေႃႇမႅင်ႇပိူၼ်ႈၵိူဝ်
 - ပိူၼ်ႈလီဢံႇတၢၼ်ႇပီႈၼွင်ႉႁၢႆႉ
 - ပိူၼ်ႈထၢမ်ၶၢႆႁႂ်ႈသိုဝ်ႉ - ပိူၼ်ႈထၢၼ်သိုဝ်ႉ ႁႂ်ႈၶၢႆ
 - ပိူၼ်ႈႁဵတ်းႁဝ်းယိူင်ႈ - ပိူၼ်ႈၶီႇမႃႉႁၢင်ႈၶိူင်ႈ - ႁႃးၶီႇတႅပ်းၶႃး
 - ပိူၼ်ႈလႆႈပိူၼ်ႈဢဝ် - ႁဝ်းလႆႈႁဝ်းတူပ်ႇ
 - ပိူၼ်ႈလွၵ်ႇၵေႃႈၵူဝ််- ပိူၼ်ႈၶူဝ်ၵေႃႈတိုၼ်ႇ
 - ပိူၼ်ႈၶႃႉဢံႇမီးလွင်ႈ - ပိူၼ်ႈယွင်ႈဢံႇလီၸူမ်း
 - ပိူၼ်ႈမီးၽူဝ်ႁဝ်းမီးၽူဝ် - ၵူဝ်ပဵၼ်မေးၶဝ်ထႅင်ႈၸၢတ်ႈၼႃး
 - ပိူၼ်ႈမီးမေးႁဝ်းမီးမေး - ပဵၼ်ၽေးလူင်ၵူႈမိူဝ်ႈ
 - ပိူၼ်ႈမီးလုၵ်ႈႁဝ်းမီးလုၵ်ႈ - သုၵ်ႉသၢၵ်ႉၸႂ်ၵူႈဝၼ်း
 - ပိူၼ်ႈမီးလၢၼ်ႁဝ်းမီးလၢၼ် - ၶၢၼ်ၸႂ်မႃႇပေႃးလူၺ်ႈ
 - ပွႆးၵိုၼ်းငိုၼ်းမူတ်း 
 - ပူင်တီႈမႃႇၵေႃႈ - သႃႇတီႈၸႂ်
 - ပေႃးဢံႇတၢႆ ၶၢႆဢံႇၶၢတ်ႇ - ၸွမ်းၶဝ်ႈၵၢတ်ႇယႅပ်းယႅပ်း
 - ပေႃႉတူဝ်ဢွၼ် - သွၼ်တူဝ်လိုၼ်း
 - ပေႃးၽိတ်း ၽိတ်းၵူၼ်းႁု - ပေႃႈၵူႈ ၵူႈၵူၼ်းမီး
 - ပေႃးၸႂ်ႈၵေႃႈဢဝ် - သင်မဝ် ႁႂ်ႈပႅတ်ႈ
 - ပဵတ်ႈတေလုႁူယၢၼ်း - ၸၢၼ်းတေလုတူင်ၶွၼ်ႈ
 - ပီႈၼွင်ႉၽၢတ်ႇသၢမ်ပီ - လီၵေႃႈယႃႇၼႅတ်ႈယုမ်ႇ
 - ပိုင်ႈမႆႉၵေႃႈမႆႉႁၵ်း - ပိုင်ႈလၵ်းၵေႃႈလၵ်းၵူၼ်ႇ
 - ပွင်ႉလုၵ်ႈပွင်ႉလၢၼ် - ၶၢၼ်ၸႂ်တႃႇထဝ်ႈ
 - ပႂ်ႉၵိၼ်မိူင်းလႆႈယူႇ - ပႂ်ႉမူႇၶဝ်ႈၽၵ်းယဵၼ်
 - ပၢင်တၢႆးမွင်းၼွၵ်ႇ - ၼူၵ်ႉၸွၵ်ႇမွင်းႁၢင်ၶူမ်းၶဵဝ်း
 - ပၼ်လၢႆလၢႆ - ပၢႆႈပေႃးလူမ်ႉ
 - ပႅတ်ႉၶုၼ်လႆႈၶျၢၼ်းသႃႇ - ပႅတ်ႉသြႃႇတူၵ်းငရၢႆး
 - ပႂ်ႉသုၼ်ႇၸၢင်ႈၶႄးႁၢမ်း - ပႂ်ႉယၢမ်းတူၵ်းလိုၼ်းပိူၼ်ႈ
 - ပၼ်တီႈမႆႈ - ဝႆႉတီႈယဵၼ်
 - ပေႃႉၵေႃႈဢံႇလၵ်း - သၵ်းၵေႃႈဢံႇလႅမ်
 - ပေႃးႁုၸၵ်းတုၵ်ႉၶႃႉ - ယႃႇပေၵႂႃႇၸူးမၼ်း
 - ပီႈၼွင်ႉဢံႇမႅၼ်ႈၵၼ် - ၽႂ်ႁၼ်ပိူၼ်ႈၶႂ်ႈႁၢၵ်ႈ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (မ)
 - မ တႂ်ႈလၢင်ႈဢွၼ်ႁူဝ် - ဝူဝ်းတႂ်ႈထုၼ်ဢွၼ်ၶီႈ
 - မ လႅၵ်ႈၵႂၢႆး - ဝၢႆးတေႃႇၸူဝ်ႈ
 - မ ပိတ်ႉဢမ်ႇလိုမ်းတိၼ် - ၵူၼ်းသွင်တိၼ် ဢမ်ႇလိုမ်းဢၵျၢင်ႉၵဝ်ႇ
 - မီးတႃႁႂ်ႈမေႃလူ - မီးႁူလူဝ်ႇမေႃထွမ်ႇ
 - မီးသူပ်းလူဝ်မေႃလၢတ်ႈ - ယႃႇမၢတ်ႈပိူၼ်ႈမဝ်မၢင်
 - မီးငိုၼ်းဢမ်ႇၶၢၼ်ႉ - မီးၵၢၼ်ဢမ်ႇၵူၼ်ႉ
 - မီးငိုၼ်းၸႂ်ၼုမ်ႇ - ၶဝ်ႈၵုမ်ႇၸႂ်လူၼ်း
 - မီးမိူဝ်ႈလႂ်ၸင်ႇပၼ် - ပေႃးႁၼ်ယႃႇပေယွၼ်း
 - မူတိူၵ်ႈၽႃ - မႃတိူၵ်ႈႁူဝ်ႉ
 - မူႁဝ်ႈပၼ်ႇႁႃတေႃ - မေႃလၢႆးပၼ်ႇႁႃၽၢႆႇ
 - မေႃဢုပ်ႉသိုဝ်ႉလႆႈပေႃး - မေႃယေႃးၶၢႆလႆႈၵႃႈ
 - မေႃၵႃႉမေႃၶၢႆ - လၢႆပီဢမ်ႇယၢၵ်ႈ
 - မေႃဢုပ်ႇမေႃၶႆႈ - လႆႈၵေႃႉသေႈၼံ
 - မေးပိူၼ်ႈယႃႇၵဝ်း - မေးႁဝ်းၸင်ႇဢံႇႁၢႆႉ
 - မႄႈၼူၵ်ႉၸွၵ်ႇ - ဢံႇဢွၵ်ႇၶႆႈၼူၵ်ႉတူႈ
 - မေႃလိၵ်ႈၸင်ႇၵေႃႉၸၢႆး - မေႃလၢႆးၸင်ႇၵႃႈယႂ်ႇ
 - မေႃႈဢွၼ်ႇပူင် - မေႃႈလူင်တင်ႈ
 - မိူဝ်ႈလိၼ်ႉၸၢင်ႉမႅပ်ႈမႃး - ႁႃးလူဝ်ႇထိူဝ်ႁႂ်ႈလႆႈ
 - မိူဝ်ႈၽုၵ်ႈဢမ်ႇလူဝ်ႇထႃႈ - မိူဝ်းၼႃႈဢမ်ႇလူဝ်ႇမွင်း
 - မိူဝ်ႈမီးၸင်ႇၸၢင်ႈလႆႈ - ဝၢႆးၼႆႉဢေပတေ
 - မိူဝ်ႈပိူၼ်ႈၸၢင်ႈပၼ် - ယႃႇၶတ်းၶၼ်ၼိုၵ်းၼူၵ်ႇ
 - မိူဝ်ႈငိုၼ်းၶဝ်ႈပိူၼ်ႈႁၼ် - ဝၼ်းငိုၼ်းဢွၵ်ႇၽႂ်ဢံႇႁု
 - မိူဝ်ႈတႄႇႁၢင်ႈတေႁူင် - ဝၢႆးမႃးသူပ်းၵူင်တူတ်ႇသူတ်ႇ
 - မိူဝ်ႈမႃးမႃးတင်းသိူဝ်း - မိူဝ်ႈမိူဝ်းမိူဝ်းတင်းၶီ
 - မိူဝ်ႈၵိူတ်ႇတၢၼ်ႇတေတၢႆ - ဝၢႆးမႃးသံႉလိုမ်းပႅတ်ႈ
 - မိူဝ်ႈၼႆႉလႃႈယဝ်ႉ - သံႉၸဝ်ႉမိူဝ်ႈၽုၵ်ႈ
 - မဵဝ်းတေၵျ - ဢံႇလူဝ်ႇထႃႉတိုၼ်းမေႃ
 - မဵဝ်းဢံႇၶေႃႈ - ပေႃႈမႄႈလၢတ်ႈၶႅၼ်းတိုဝ်
 - မဵဝ်းတေလုၼ်ႈ - ၶဵဝ်ႈငိုၼ်ႈၸဵမ်မိူဝ်ႈလဵၵ်ႉ
 - မဵဝ်းတေလီ - ဢံႇလူဝ်ႇၶီၸႂ်ၵွပ်ႈ
 - မဵဝ်းဢံႇႁူင် - ဢွၼ်ၵၼ်သူင်လွၵ်ႈမိူၵ်ႈ
 - မိူင်းတႂ်ႈလႄႈမိူင်းၼိူဝ် - သႃႈမၢၵ်ႇၶိူဝ်ယင်းပိူင်ႈ
 - မိူင်းၽီၵံႈတၢင်းလူ - တီႈယူႇၵံႈႁူဝ်ၸႂ်
 - မႆႉလႅမ်ပိူၼ်ႈၸင်ႇပၵ်း - ၵူၼ်းလၵ်းပိူၼ်ႈၸင်ႇၸႂ်ႉ
 - မတ်းၵိၼ်ယဝ်ႉမတ်းၵႂႃႇ ဝႆႉၵျၢမ်ႇမႃႇပၼ်ပဵၼ်း
 - မိုၼ်းတႃၽႃႇတေႃ
 - မၢၵ်ႁဵဝ်ႇၵႅၼ်ႈၼဵဝ် - မၢၵ်ႇၶဵဝ်ႁူင်ႈငၢႆႈ
 - မိူဝ်ႈၶၢၼ်ႉယႃႇၼွၼ်းဝၼ်း - ယၢမ်းတၼ်းယႃႇယူႇလၢႆ
 - မွၵ်ႇၵႄႇယဵၼ်းပဵၼ်ၽူၼ် - ၵူၼ်းလႄႇယဵၼ်းပဵၼ်ၸူၼ်
 - မၢၵ်ႇဢံႇၼဝ်ႈၼွၼ်ဢံႇၸီး - ၵႂၢမ်းဢံႇမီးပိူၼ်ႈဢံႇလၢတ်ႈ
 - မႅၼ်ႈယၢမ်းၸင်ႇလၢတ်ႈ - မႅၼ်ႈထၢတ်ႈၸင်ႇၵိၼ်
 - မုၼ်ၸဝ်ႈလူင်လွၼ်ႇ - ၸဝ်ႈသၢင်ႇဢွၼ်ႇၶႅၼ်းၵျၢမ်း
 - မၢၵ်ႇမူၼ်ႇ ဢံႇပႆႇလူၼ်ၶႆး
 - မိုၼ်းတႃႇယႂ်ႇလိူဝ်တွင်ႉ
 - မိုဝ်းႁဝ်းဢံႇယၢဝ်း - ယႃႇတၢဝ်းၵႆၵႆ
 - မႆႉလႅမ်ႈၼိုင်ႈဢံႇပဵၼ်ၽၢႆ - ဝၢႆသိၵ်ႈၼိုင်ႈဢံႇပဵၼ်ၶူတ်ႇ
 - မွၵ်ႇႁၢင်ႈလီ မီးမိူဝ်ႈၸပ်းၼိူဝ်တူၼ်ႈ
 - မူၼ်ႈၵ ဢံႇမူၼ်ႈၶၢႆ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ယ)
 - ယႃႇႁဵတ်းၵႂၢႆးပၢႆႈဢႅၵ်ႇ - ယႃႇတႅၵ်ႇဢွၵ်ႇၼွၵ်ႈၽုင်
 - ယႃႇဢွၼ်မႃႉတႆႇၶူဝ် - ယႃႇဢွၼ်ဝူဝ်းတဝ်ႁႆႈ
 - ယႃႈမႆႈပဵၼ်ၽၵ်းၼွၵ်ႇ - ယႃႈတွင်ႉထွၵ်ႇၸႅင်ထုၼ်
 - ယူႇလၢႆလၢႆ တၢႆတူၵ်းႁူၺ်ႈ
 - ယူႇလၢႆလၢႆ - ပၢႆပိူၼ်ႈပွင်ႉ
 - ယူႇၵႆၵၼ်ႁွမ်ႁိူဝ်ႇ - ယူႇၵႂ်ႈမိူဝ်ႇၵၼ်တၢႆ
 - ယူႇၼိူဝ်လၢင်းတႅင်းၸၢင်ႉ
 - ယၢႆႈၵၼ်ၸၢင်ႈလု - ၸုၵၼ်ႁႅင်းယႂ်ႇ
 - ယၢမ်းလီမီးၵူႈမိူဝ်ႈ - ၵူၼ်းငိူဝ်ႈဢံႇႁတ်းယုမ်ႇ
 - ယၢမ်းလီၵမ်ႉႁဝ်းတၼ်း - ဝၼ်းလီၵမ်ႉႁဝ်းပွင်
 - ယၢမ်းႁဵတ်းၵၢၼ်ယေႈဢၼ် - ယႃႇဢုပ်ႇၵၼ်ပဝ်ႇပဝ်ႇ
 - ယၢမ်ႈႁဵတ်းၸင်ႇႁု - လုမႃးယႃႇပေၵူဝ်
 - ယၢမ်ႈယူႇတီလႂ် - ၸႂ်ၸပ်းတီႈၼၼ်ႈ
 - ယၢမ်ႈႁၼ်ၸဵဝ်းတွင်း - ယၢမ်ႈလွင်းၸဵဝ်းသဵင်ႈ
 - ယႃႇၵွႆးဝၼ်ႉလၢႆးလႆႈ - ၶႆႈၸႂ်ပႃးလၢႆးသုမ်း
 - ယေႈၽၼ်ႉယေႈၶႅၼ်းၵႂ်ႈ - ယေႈႁႂ်ႈယေႈၶႅၼ်းယွၼ်း
 - ယေႈထဝ်ႈယေႈယွမ် - ယေႈႁွမ်ယေႈဢေႇ
 - ယေႈလၢတ်ႈယေႈၵႂၢမ်းၼူဝ် - ဝၼ်းၼိူဝ်ႁူဝ်ဢံႇပႂ်ႉ
 - ယေႈထဝ်ႈယေႈပီး - တၢင်းမီးယူႇပႃႈၼႃႈ
 - ယေႈတဵၼ်ႈယေႈႁတ်ႉ - ၵတ်ႉဢံႇၶဝ်ႈလၢႆးသင်
 - ယေႈလၢတ်ႈယေႈၵႆ - ယေႈပႆယေႈယၢၼ်
 - ယၢပ်ႈဢံႇယဝ်ႉ - ၵဝ်းဢံႇထုၵ်ႇ
 - ယၢပ်ႇပိူဝ်ႈဢံႇယၢမ်ႈ - ဢၢမ်းပိူဝ်ႈဢံႇမေႃ
 - ယႂ်ႇတၢၼ်ႇၸၢင်ႉပဵၼ်လၢၼ် - ယႂ်ႇတၢၼ်ႇၽၢၼ်းပဵၼ်ပူႇ
 - ယႂ်ႇဢံႇလီ - ပီးဢံႇထုၵ်ႇ
 - ယႂ်ႇပိူဝ်ႈၶဝ်ႈ - ထဝ်ႈပိူဝ်ႈၽၵ်း ဢံႇလၵ်းသေပွၵ်ႈ
 - ယၢင်ႈႁၢင်ႇၸဵဝ်းထိုင် - ၶိုင်ဝႆးၸဵဝ်းယဝ်ႉ
 - ယုမ်ႉတေႃႇပိူၼ်ႈၸႂ်ၸူမ်း - လူမ်းတေႃႇပိူၼ်ႈၸႂ်ၸႃႉ
 - ယုမ်ႉတေႃႇၵၼ်ဢမ်ႇၸႃႉ - ထႃႉတေႃႇၵၼ်ၽိတ်းၸႂ်
 - ယွင်ႈယွင်ႈဢၢမ်းဢၢမ်း - ၶႂ်ႈၸၢမ်းၸႂ်ပိူၼ်ႈ
 - ယွင်ႇယွႆႈမႃးသၢင်ႇတေႃႇ - ဢုပ်ႇပျေႃႇမိုတ်ႈၵူႈၵေႃႉ
 - ယွၼ်ႉသၢႆဢူၵ်းၵေႃႈ - ၶိုၼ်ႈသၢႆႁၢင်
 - ယွၼ်းၼီႈယႃႇလၢတ်ႈၵျၢမ်း - ဢၢမ်းပိူၼ်ႈယႃႇလၢတ်ႈလုၼ်ႈ
 - ယၢၵ်ႈပိူဝ်ႈဢႁု - လုပိူဝ်ႈဢမ်ႇမေႃ
 - ယိမ်ၼူၵ်ႇယွၼ်းၸႃး - ဝၢႆးမႃးပိူၼ်ႈလၢပ်ႇ
 - ယိူၼ်ႉလႆႈပဵၼ်တႅင်ႈၶံး - ဢမ်ႇယိူၼ်ႉလႆႈ ပဵၼ်လံးမႆႉ
 - ယွၼ်းၸင်ႇလႆႈ - မႆႈၸင်ႇပၼ်
 - ယိူၼ်ႉလၢတ်ႈၶိၼ်ၶူဝ် - ႁူဝ်ၼႃႈၽၢၵ်ႇဢံႇႁူႇ
 - ယႃႇလပ်ႉၼႃႈၵုၼ်ႇ - ၵူဝ်သုၼ်ႇပိူၼ်ႈလု
 - ယုမ်ႇတၢၼ်ႇၵၢင်ႇယိုဝ်းလွႆ - ၵွႆပၢႆၺႃးမၢၵ်ႇၵွၵ်ႇ
 - ယႂ်ႇယဝ်ႉထဝ်ႈတၢႆ - တူဝ်ႁၢႆႁႂ်းၵိုတ်းၸိုဝ်ႈ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (လ)
 - လႃႇၼံႉတွင်ႈၸႂ်ပႃ - လႃႇမႃတွင်ႈၸႂ်ၸဝ်ႈ
 - လႃႈလီႈၸီႇၽဝ် - ဢဝ်ဢိဝ်လႆႈတၢင်းယၢပ်ႇ
 - လႃႈလီႁႃၸၢင်ႈၺႃး - လႃႈလီႈပႃးသၢင်ႇထုၵ်ႇ
 - လီပိူဝ်ႈၶဝ်ႈ - ယဝ်ႉပိူဝ်ႈငိုၼ်း
 - လီပိူဝ်ႈထၢမ် - ငၢမ်းပိူဝ်ႈတႅမ်ႈ
 - လီပိူဝ်ႈတႅမ်ႈ - ၶႅမ်ႉပိူဝ်ႈမၢႆ
 - လီတေႃႇလီ - ၵီးႁွမ်ႇတေႃႇၼိူဝ်ႉသႃႈ
 - ၸႃႉတေႃႇၸႃႉ - မၢၵ်ႇၼႃႉၵပ်းၶဝ်ႈယဵၼ်
 - လုၵ်ႈလီပႃးပေႃႈမႄႈၶိုၼ်ႈၾႃႉ - လုၵ်ႈၸႃႉပႃးပေႃႈမႄႈၵႂႃႇလုမ်း
 - လံၼံႉႁႂ်ႈထိုင်သၢႆး - တူၵ်းငရၢႆးႁႂ်ႈထိုင်ၵူၼ်ႈမေႃႈ
 - လၢမ်းလိမ်းလၢတ်ႈၵေႃႈမဝ် - လၢမ်းလိမ်းဢဝ်ၵေႃႈပိူင်ႈ
 - လႆႈၵိၼ်ယႃႇယၢမ်ႈ - ႁၢမ်းၵိၼ်ယႃႇလၢပ်ႇ
 - လၢမ်းလိမ်းသိုဝ်ႉဢံႇလႆႈ - လႃႈလီႈဝႆႉၸၢင်ႈထူး
 - လုၵ်ႈဢွၼ်လဵၼ်ႈၵၢင်ၵႅၼ်ႇ - ၵူၼ်းထဝ်ႈယႃႇဢႅၼ်ႇၸွမ်း
 - လူတူဝ်ၸင်ႇသၢၼ်သွင်း - တူၺ်းမွင်းၸင်ႇသၢၼ်ၵူၺ်
 - လုၵ်ႈတူၵ်းၽၢၵ်ႈ - မႄႈတၢၵ်ႇတၢႆ
 - လုၵ်ႈႁၵ်ႉပဵၼ်လုၵ်ႈၸင်း - ၶံးလႅင်ပဵၼ်ထူဝ်ႇၼဝ်ႈ
 - လုၵ်ႈမူင်ႈၵေႃႈမူင်ႈပႅင်း - လုၵ်ႈမႅင်းၵေႃႈမႅင်းႁၵ်ႉ
 - လုၵ်ႈလၢင်းႁုၶေႃႈ - ၵွပ်ႈပေႃႈမႄႈမေႃသွၼ်
 - လိူၼ်သိပ်းယႃႇၵႃႉၶဝ်ႈ - လိူၼ်ၵဝ်ႈၶႅၵ်ႇယႃႇမႃး
 - လိူၼ်သၢမ်ၶႅၵ်ႇယႃႇတဝ်ႈ - လိူၼ်ႈၵဝ်ႇၶႅၵ်ႇယႃႇမႃး
 - လိူၼ်သၢမ်ၵွတ်းၽႃႈ - လိူၼ်ႁႃႈၵွတ်းၽၵ်း
 - လိူၼ်တေလႅင်း - တူၼ်ႈမၢၵ်ႇၵႅင်းမႃးလပ်ႉ
 - လိူၼ်ဢံႇမႂ်ႉၵၼ် - ဝၼ်းဢံႇပႂ်ႉၵၢတ်ႇ
 - ၵၢတ်ႈယွႆႈၵူၼ်းမဝ် - ၵဝ်းယွႆႈၵူၼ်းလုၼ်ႈ
 - လၢတ်ႈၸႃႉႁႂ်ႈလီမႃး - ထဵင်ၸႃးႁႂ်ႈငိူၼ်ႈပေႃႇ
 - လၢတ်ႈၵတ်ႉၶတ်းၵျၢင်ႇ - ထၢင်ႇပိူၼ်ႈဢံႇႁုသင်
 - လၢတ်ႈႁတ်းၵႂႃႇႁတ်း - ဢံႇတွၼ်ႉၶတ်းပိူၼ်ႈ
 - လၢတ်ႈဢံႇႁုတူဝ် - ၶူဝ်ဢံႇႁုႁၢင်ႈ
 - လၢတ်ႈပႆႇယဝ်ႉပေႃးၶူဝ် - ႁူဝ်ဝႆသၼ်ႇတင်းၵူၼ်ႈ
 - လၢတ်ႈၵႅတ်ႇႁူဝ်ႁၢင် - ၵၢင်မၼ်းပွႆႇၵူၼ်ႈ
 - လၢတ်ႈၶပ်ႉပေႃးၶိူဝ်း - သူပ်းပိူဝ်းၼံႉလၢႆးၽူင်ႉ
 - လၢတ်ႈယွင်ႈဢၢမ်းယေႃး - ၵွတ်ႇၶေႃးၸူၵ်းထူင်
 - လၢတ်ႈၶိုၼ်ႈလၢတ်ႈလူင်း - ၵႂၢမ်းပူင်းဢံႇမီးလွၼ်ႉ
 - လၢတ်ႈၶႅမ်ႉလၢတ်ႈလႅပ်ႈ - ဢုပ်ႇဢႅပ်ႈဢႅပ်ႈၽႂ်ဢမ်ႇတၼ်းထွမ်ႇ
 - လၢတ်ႈၶိူဝ်းလုၵ်ႈလၢၼ် - ႁၢမ်းၵၢၼ်တူဝ်ၵဝ်ႇ
 - လၵ်းၽႅဝ်ၵႃတွတ်ႇတွင်ႉ - ငိူဝ်ႈၽႅဝ်ၸိူၵ်ႈၵွင်ႉၶေႃး
 - လၵ်းလိင်းဢူၺ်းၵေႃႉဢေႇ - ငိူဝ်ႈၽႅဝ်သရေႇဢမ်ႇမီး
 - လၵ်ႉယိပ်းလၵ်ႉယွႆႈ - ၵွႆႈယူႇၵွႆႈၽၢၼ်
 - လၵ်ႉႁုလၵ်ႉႁဵတ်း - မဵတ်းပႃၼႂ်းၼံႉမေႃႇ
 - လဵၼ်ႈၵႂၢမ်းယွႆႈဢမ်ႇလႆႈ - မႆႈပိူၼ်ႈၸၢင်ႈၸပ်းႁဝ်း
 - လိၼ်ႉၶဵဝ်ႈၵိူတ်ႇၵိုၵ်းပႃး - တေႃႈယင်းၶူပ်းၺႃးၵၼ်
 - လူမ်းပဝ်ႇဢမ်ႇၼႆႈ - လႅတ်ႇမႆႈၵေႃႈၶၢမ်ႇ
 - လိူၵ်ႈဝၼ်းၸင်ႇၵႂႃႇ သံႉၽႃႇၺႃးၸူၼ်
 - လိူၵ်ႈဝၼ်းလီႁဵတ်းႁိူၼ်း - သဝ်မၼ်းၸိူၼ်းၵူႈလႅမ်ႈ
 - လိၼ်ႉဢမ်ႇတူမ်ႈၸၢင်ႈၵႂၵ်း - ၶႃဢံႇႁၵ်းၸၢင်ႈလႅၼ်ႈ
 - လဵင်ႉလုၵ်ႈထႃႈၵိၼ်ႁႅင်း - ပႅင်းငိုၼ်းၸၢႆႇမိူဝ်ႈထဝ်ႈ
 - လႅၼ်ႈၵိၼ်ၼင်ႇမႄႈမူတ်ႉ - ၵူတ်ႉၵိၼ်ၼင်ႇပူႇၽၢမ်း
 - လိုမ်းလႆႈ ဢံႇမႆႈၼင်ႇၸႂ်ၸပ်း
 - လူမ်ႉတီႈလႂ် - လုၵ်ႉတီႈၼၼ်ႈ ဢံႇလူဝ်ႇၵၼ်ႈၸႂ်ယူႇ
 - လုၵ်ႈဢွၼ်ႇႁၵ်ႉတၢင်းၵိၼ် - ၼၢႆးသိလ်ႁၵ်ႉတၢင်းလူႇ - ပူႇသိၼ်ႁၵ်ႉတၢင်းၼွၼ်း
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ဝ)
 - ဝႃႈဝႆႉၶႅၼ်ႈသေ ဝႆႉဝႃႈ
 - ဝႃႈဝႆႉဢွၼ်တၢင်း လီသေသၢင်းလၢင်းၵၼ်ဝၢႆးလင်
 - ဝႃႈယၢၵ်ႈသွၼ်ယၢပ်ႇ - တၢပ်ႇၵႂႃႇၵူႈပိူင်
 - ဝႃႈယဝ်ႉဢံႇႁူၼ် - ၵူၼ်းလီဢံႇၸႂ်ႈ
 - ဝႃႈယဝ်ႉပႆႇၸႂ်ႈ - ပိူၼ်ႈၶႂ်ႈၶူဝ်ႁဝ်း
 - ဝႃႈၽၢႆႇလင် - ယင်းၵူဝ်လိူၼ်သေထႃႉၽၢႆႇၼႃႈ
 - ဝႃႈပိူၼ်ႈဢံႇထွမ်ႇ - လံႇသွမ်ႇႁင်းႁဝ်း
 - ဝူၼ်ႉၸႂ်တေႃးသ - ယႃႉၶိုၼ်းတူဝ်ၵဝ်ႇ
 - ဝၢႆးၼႆႉဢံႇလူဝ်ထႃႈ - ပီႈၼႃႈဢံႇလူဝ်ႇမွင်း
 - ဝႃႈဝႆႉယၢမ်းလဵဝ် - ယဵဝ်လီမိူဝ်ႈၼႃး
 - ဝၢၼ်ၵိၼ်တၢႆ - ထၢင်ႇဢံႇၽၢႆ သံႉမၢတ်ႇလိုၵ်ႉ
 - ဝၢၼ်တီႈၶေႃး - မေႃႈတီႈတွင်ႉ
 - ဝူၼ်ႉၼံၼွၼ်းဢံႇလပ်း - ၸႂ်ၸပ်းၼွၼ်းဢံႇလႆႈ
 - ဝူၼ်ႉပႃႈၼႃႈပႃးလင် - ႁဵတ်းသင်ဢံႇသုမ်းပိူၼ်ႈ
 - ဝူၼ်ႉၵႂႃႇပႃႈၼႃႈ - ၽၵ်းႁႃႈမေႃႈဢံႇပေႃး
 - ဝူၼ်ႉၶိုၼ်းတၢင်းလင် - မီးသင်ဢံႇလီဝႆႉ
 - ဝူဝ်းတဝ်ႁႆႈ - ပိူၼ်ႈတဵၵ်းလႆႈတူဝ်လိုၼ်း
 - ဝူဝ်းၵႂၢႆးဢံႇမေႃလၢတ်ႈ - ႁၵ်ႉၸၢတ်ႈလိူဝ်သေၵူၼ်း
 - ဝူဝ်းၽၢတ်ႇၽုင်ပဵၼ်ၼိူဝ်ႉ - ၵူၼ်းၽၢတ်ႇၸိူဝ်ႉပဵၼ်ပိူၼ်ႈ
 - ဝူတ်ႈၵၢင်ႇတၢင်ႇပိုၼ် - ၶိုၼ်မိုဝ်းဢံႇလႆႈ
 - ဝူဝ်းထဝ်ႈဢံႇၵူဝ်ၶႂၢၼ် - ၵူၼ်းၽၢၼ်ဢံႇၵူဝ်ၼီႈ
 - ဝၵ်ႉပႃႈသၢႆႉဢံႇမႃး - ဝၵ်ႉပႃႈၶႂႃဢံႇလႆႈ
 - ဝိရယသိူဝ်ႈႁၢႆ - ပၺႃႇႁၢပ်ႇၽိုၼ်းၶၢႆ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ဢ)
 - ဢရၢင်းဢံႇဢွၵ်ႇ - ၶႂ်ႈပွၵ်ႇၵိၼ်လၢႆ
 - ဢၵျၢင်ႉဢံႇလီ - တေထူပ်းၶီဝၼ်း ႞
 - ဢထၢင်ႇဢံႇပႄႉတၢင်းၵၢတ်ႈ - မေႃလၢတ်ႈဢံႇပႄႉၵျၢမ်ႇမႃႇ
 - ဢီႈၸၢင်ႈထၢမ်ၵေႃႈ - ဢၢမ်ၸၢင်ႈတွပ်ႇ
 - ဢီႇၸၢင်ႈႁၢႆႉ - ၺႃးဢၢႆႈၸၢင်ႈႁႅမ်
 - ဢံႇၸၢင်ႈၵႃႈ - ယႃႇယူႇၼႃႈၵွင်
 - ဢံႇၸၢင်ႈပွင် - ယႃႇယူႇၵၢင်ပိူၼ်ႈ
 - ဢံႇႁုၵေႃႈလီ - ဢံႇမီးၵေႃႈယဝ်ႉ
 - ဢံႇမီးၵေႃႈႁႃ - ဢံႇမႃးၵေႃႈၵူႈ
 - ဢံႇႁုႁႂ်ႈထၢမ် - ဢံႇငၢမ်းႁႂ်ႈတႅမ်ႈ
 - ဢံႇႁၵ်ႉယိူၼ်ႉၸႂ်ၼူမ် - ဢံႇၸူမ်းယိူၼ်ႉၸႂ်ၸုပ်ႇ
 - ဢံႇပႅတ်ႉဢံႇလႆႈၼၢင်း - ဢံႇၽၢင်းဢံႇလႆႈၸု
 - ဢံႇပၼ်ၵေႃႈတေမီး - ဢံႇပၢၼ်းၵီးၵေႃႈတေလႆႈ
 - ဢမ်ႇမေႃသမ်ႉၶႂ်ႈႁဵတ်း - မႄးၸဵတ်းပွၵ်ႈပႆႇယဝ်ႉ
 - ဢမ်ႇပွင်ႇၵေႃႈလၢတ်ႈၸွမ်း - ဢမ်ယွမ်းၵေႃႈႁုလိူဝ်
 - ဢမ်ႇပႄႉသမ်ႉၶႂ်ႈမႅၵ်ႇ - ႁႅင်းတႅၵ်ႇတၢႆလၢႆလၢႆ
 - ဢမ်ႇယူႇဢမ်ႇသဝ်း - ႁႃပေႃးမဝ်းသမ်ႉၽၢၼ်
 - ဢမ်ႇႁၼ်တူဝ်ၶႂ်ႈလႃႇ - ႁၼ်ၼႃႈသမ်ႉဢိတ်းလူ
 - ဢမ်ႇလၢတ်ႈၵေႃႈၶၢဝ်ႇဢွၵ်ႇ - ဢမ်ႇမွၵ်ႇၵေႃႈပိူၼ်ႈငိၼ်း
 - ဢမ်ႇႁၢင်ႈလီၵေႃႈႁၵ်ႉ - ၵွႆႈယၵ်ႉၵွႆႈထုၵ်ႇတႃ
 - ဢမ်ႇႁုယႃႇပေလၢမ်း - ၵူဝ်ပိူၼ်ႈဢၢမ်းတၢင်းငိူဝ်ႈ
 - ဢမ်ႇမီးပပ်ႉလွၵ်ႈမၢႆ - ငိုၼ်းတူၵ်းႁၢႆဢမ်ႇႁု
 - ဢဝ်သရေႇတွင်ႉၵူင် - ၵိၼ်လူင်ၽႅဝ်တွင်ႉၵႂ်ႈ
 - ဢဝ်ၵၼ်ဝႃႈပႃးၵၼ်ပဵၼ် - ၶဝ်ယဵၼ်ပဵၼ်ၶဝ်ႈဢုၼ်ႇ
 - ဢဝ်မေးလႃႈ - ပဵၼ်ၶႃႈလုၵ်ႈ
 - ဢဝ်မေးၸဝ်ႉ - ပဵၼ်ၵဝ်ႉႁိူၼ်း
 - ဢဝ်မေးႁၢင်ႈလီ - ၶီၸႂ်မိူဝ်ႈၵႂႃႇၵႃႉ
 - ဢဝ်မေးႁၢင်ႈၸႃႉ - ၶီၸႂ်မိူဝ်ႈၵႂႃႇပွႆး
 - ဢဝ်တီႈမႂ်ႇ - သႂ်ႇတီႈၵဝ်ႇ
 - ဢဝ်တီႈငၢႆႈ - သၢႆႈတီႈမေႃး
 - ဢဝ်ၶွင်ပိူၼ်ႈႁဵတ်းႁၢင်ႈ - ၸဝ်ႈပိူၼ်ႈယူႇတႂ်ႈလၢင်ႈၸွမ်းတူၺ်း
 - ဢၼ်ၸႃႉဢမ်ႇမီး - ဢၼ်လီဢမ်လႆႈဝႆႉ
 - ဢၢႆႈဝႃႈၸီႇ - ယီႈဝႃႈႁုင် သၢမ်ပုင်ဝႃႈႁႂ်ႈတူမ်ႈ
 - ဢၢႆႈလၵ်းၵေႃႈယီႈလႅမ်
 - ဢၢႆမွၵ်ႇၵႂႃႇၸွမ်းလူမ်း - ဢၢႆၵူၼ်းၵႂႃႇၸွမ်းၸိုဝ်ႈ
 - ဢူမ်ၼမ်ႉလပ်ႉၽႃႉ - ၶႂ်ႈၸႃႉဢမ်ႇသဵင်
 - ဢၢမ်းပႃႈၼႃႈ - ၶႃႉပႃႈလင်
 - ဢၢပ်ႇၼမ်ႉတႂ်ႈၶူဝ် - ဝီႁူဝ်တႂ်ႈၸၢၼ်း
 - ဢၢပ်ႇၼမ်ႉသွၼ်ႈႁူမ်ႈ - ၵူၼ်ႈၼႃႈသွၼ်ႈလႅတ်ႇ
 - ဢၢင်ႈၶၢႆပိူၼ်ႈသမ်ႉယႃႉ - ဢၢင်ႈၵႃႉသမ်ႉၶၼ်လူင်း
 - ဢွမ်ႇၽႆးဢုၼ်ႇပႃႈၼႃႈ - ႁူမ်ႇၽႃႈဢုၼ်ႇတင်းတူဝ်
 - ဢၢႆႈလၢတ်ႈၼူၵ်ႇ - လွၼ်ပူၵ်ႇဝႃႈတေသွတ်ႇၵၢၼ်းႁၢမ်
 - ဢိုၼ်ၼမ်ႉလၢႆးသၢမ်ၽဝ်ႇ - ဝူၼ်ႉၸႂ်ၵဝ်ႇၸင်ႇလၢတ်ႈ
 - ဢၼ်လႂ်လီၶႂ်ႈတၢပ်ႇ - ၵၢၼ်ယၢပ်ႇဢမ်ႇၶႂ်ႈႁဵတ်း
 - ဢွင်ႇဢႅင်ဢမ်ႇလႆႈၵိၼ် - ၶိၼ်ၸႂ်ဢမ်ႇလႆႈၼႃႈ
 - ဢုၼ်ႇၽႆးဢမ်ႇမိူၼ်ဢုၼ်ႇၽႃႈ - ဢုၼ်ႇပႃႈၼႃႈဢမ်ႇဢုၼ်ႇပႃႈလင်
 - ဢုၼ်ႇၽႃႈဢမ်ႇမိူၼ်ဢုၼ်ႇၽႆး - ဢုၼ်ႇၶၼ်ဢုၼ်ႇဝႆးဢမ်ႇလႆႈ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ၺ)
 - ၺႃးမိုဝ်ႈၵုသူလ်ႇၶိုၼ်ႈ - မၢၵ်ႇဢိုၼ်ႈလႅၵ်ႈၶမ်းၶူင်း
 - ၺႃးမိူဝ်ႈသုၼ်ႇႁဝ်းႁႅင်း - မိူင်းလႅင်းပိူၼ်ႈမႃးသူင်ႇ
 - ၺႃးမိူဝ်ႈသုၼ်ႇႁဝ်းလီ - ၼီႈသၢမ်ပီ ၶိုၼ်းလႆႈ
 - ၺႃးမိူဝ်ႈသိူဝ်တိုၵ်ႉဝႅၼ် - ပၢင်တၢႆးလႅၼ်ဢမ်ႇလႆႈ
 - ၺႃးမိူဝ်ႈသုၼ်ႇႁဝ်းပွၵ်း - ၶွင်ယွၵ်းသိုဝ်ႉၵႃႈယႂ်ႇ
 - ၺႃးယၢမ်းၵႅၼ် - ပိူၼ်ႈလႅၼ်ၵေႃႈၸဵဝ်းယုမ်ႇ
 - ၺႃးမိူဝ်ႈသုၼ်ႇႁဝ်းလူင်း - ၶၢႆၶမ်းၶူင်းပဵၼ်မၢၵ်ႇဢိုၼ်ႈ
 - ၺႃးၽွင်းမီးသုၼ်ႇ - သိုဝ်ႉၵုၼ်ႇယဝ်ႉၶၼ်ၶိုၼ်ႈ
 - ၺႃးမိူဝ်ႈၵႂၢင်တိုၵ်ႉမူပ်ႇ - ယုၵ်ႉၵွင်ႈတူပ်ႇဝႆးဝႆး
 - ၺႃးငူးမၢၼ် - ၺႃးၽၢၼ်းၵႅၼ်
 - ၺႃးလႅတ်ႇသံႉယၢမ်ႈ - ၾႃႉၵၢမ်ႈသံႉၵႅၼ်ႇ
 - ၺႃးၶွင်လီ - ၶီၸႂ်ဢံႇမီးငိုၼ်းတေသိုဝ်ႉ
 - ၺႃးမိူဝ်ႈၽီလပ်ႉတႃ - ၽႂ်ႁႃဢံႇႁၼ်လႆႈ
 - ၺမ်းၺွႆႈပိူၼ်ႈလွႆးလွႆး - ဝၢႆးပွႆးၸင်ႇဢဝ်ဢွၵ်ႇ
 - ၺၢၼ်ႇမႄႈမွႆႈ - ဢံႇလၢတ်ႈယွႆႈ - ပႂ်ႉတၢပ်ႇမိူဝ်ႈလိုမ်းတူဝ်
 - ၺၢၼ်ႇလီၸင်ႇၵေႃႉၸၢႆး - လၢႆးလီၸင်ႇပႄႉပိူၼ်ႈ
 - ၺၢၼ်ႇၼိုၵ်းဢံႇမိုင်ႉ - ၺၢၼ်ႇထိုင်ႉဢံႇၽၢႆ
 - ၺၢၼ်ႇထိုင်ႉ ၼၢၵ်ႈဢဝ်ႁိူဝ်ႇပေႃးယမ်း - ၺၢၼ်ႇၽၢႆ ႁဵတ်းၵမ်းၼိုင်ႈပေႃးယဝ်ႉ
 - ၺေႃႇမိူင်းမၢၼ်ႈ - ႁၢႆႉလိူဝ်ၽိူဝ်ႉမိူင်းတႆး
 - ၺီႇဝႃးပႃးၽွမ်ႉ - ယွမ်ႉသီဢၼ်လဵဝ်
 - ၺၢၼ်ႇလီဢံႇၽၢၼ် - ၵၢၼ်လီဢံႇၵွတ်း
 - ၺၢၼ်ႇထိုင်ႉသွၼ်လိူၼ်ပၢႆ - ၺၢၼ်ႇၽၢႆသွၼ်ဝၼ်း ႞
 - ၺၢမ်ႉတေႃႇၺၢမ်ႉ - သၼ်ႇၸၢမ်ႉၸၢမ်ႉၸူးၵၼ်
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ၼ)
 - ၼႃႈတူႇလီၵူဝ် - ၼႃႈၶူဝ်လီႁၵ်ႉ
 - ၼႃႈယုမ်ႉလီႁၵ်ႉ - ၼႃႈၸၵ်ႉလီၸင်း
 - ၼႃႈဢွၵ်ႇထုၵ်ႇ - လုၵ်ႈသၢင်ႇတေႃႇ
 - ၼႃႈႁိူၼ်းသႃႇ - ႁႃငိုၼ်းငၢႆႈ
 - ၼႃႈႁိူဝ်းယၢႆႈ - ႁႃႈငိုၼ်းယၢပ်ႇ
 - ၼႃႈႁိူၼ်းယုင်ႈ ၵၢမ်ႇလူင်း - ၼႃႈႁိူင်းပူင်း ၽၢၼ်ႁၢႆႉ
 - ၼႃႈလႅၼ်ႇႁၢင်မွၵ်ႇ - ၸွံးၽွၵ်ႇၶိူဝ်းၶိူဝ်း
 - ၼႃႈသူမ်ႈၸႂ်လီ - ၼႃႈၶီၸႂ်ယၢဝ်း
 - ၼႃႈႁၢႆႉတႃလိူၵ်ႇ - ၸႂ်မိူၵ်ႈသုတ်းပၵ်း
 - ၼႃႈယုမ်ႉလီတူၺ်း - လၢတ်ႈငၢႆႈဢူၺ်းၵေႃႉလိူင်ႇ
 - ၼႃႈလၢႆမၢၼ်ႈပႃႇၽုၼ်ႇ - ႁိူၼ်းႁူဝ်တွပ်ႈၸင်ႇသုၼ်ႇ
 - ၼႃႈၼမ်ႉၾႃႉ - တွင်းတႃႉၵိူဝ်းလီၽူၼ်
 - ၼမ်ႉသႂ်တီႈလႂ် - ၸႂ်လီတီႈၼၼ်ႈ
 - ၼမ်ႉႁၢႆႉယႃႇၼႄးႁိူဝ်း - သိူဝ်ႁၢႆႉယႃႇၼႄးၵၢမ်ႇ
 - ၼမ်ႉသႃႇတႃႈလီ - ၵူၼ်းမီးငိုၼ်းၵေႃႈလိူင်ႇ
 - ၼမ်ႉယူႇၵႆ - ၽႆးယူႇၵႂ်ႈ
 - ၼမ်ႉၵိုင်ႇတူဝ် - ၽူဝ်ၵိုင်ႇမႄး
 - ၼမ်ႉယႂ်ႇၵေႃႈႁိူဝ်းသုင်
 - ၼမ်ႉဝၢၼ်ၵမ်ႈၵူၼ်းတၵ်း - ၽၵ်းဝၢၼ်ၵမ်ႈၵူၼ်းႁုင်
 - ၼမ်ႉသူမ်ႈမၢၵ်ႇၶူႈလင် - ပဵၼ်သင်ၸင်ႇၵွႆႈႁု
 - ၼမ်ႉဢမ်ႇလူၼ်ႉတီႈသုင် - တၢင်းဢံႇဢုင်တီႈၵႅၼ်ႇ
 - ၼမ်ႉသၢံသူပ်းဢိုတ်းလႆႈ - ၵူၼ်းသၢံသူပ်းၶႆႈၸွတ်ႇဝဵင်း
 - ၼႅတ်ႈၵႃႉ ၼႅတ်ႈၶၢႆ - ၽႂ်တၢႆပေႃးဢံႇတၼ်းႁု
 - ၼႅတ်ႈၵႂႃႇၼႅတ်ႈမႃး - ၽြႃးပေႃးဢံႇတၼ်းဝႆႈ
 - ၼႅတ်ႈႁဵတ်းၼႅတ်ႈသၢင်ႈ - တႂ်ႈလၢင်ႈဢံႇတၼ်းပတ်း
 - ၼႅတ်ႈၶိုၼ်ႈၼႅတ်ႈလူင်း - ႁူဝ်ပေႃးပူင်းပူင်ႈယူင်ႈ
 - ၼႅတ်ႈၵႂႃႇၼႅတ်ႈၽၢႆႈ - တၢၼ်ႇပိူၼ်ႈပၢႆႈမီသိူဝ်
 - ၼႅတ်ႈလုၵ်ႉၼႅတ်ႈယၢင်ႈ - ၽူင်ႈၽၢင်ႈယဵပ်ႇႁၢင်မႅဝ်း
 - ၼႅတ်ႈၵႂႃႇၼႅတ်ႈၶိုၼ်း - ယဵပ်ႁၢင်ၽုၼ်းၶွင်ႈတင်ႇ
 - ၼႅတ်ႈဝႆႉတင်းပီ - ဝၼ်းလီဢံႇတၼ်းတူၺ်း
 - ၼႅတ်ႈမၢင်ႉတင်းၸူဝ်ႈ - ႁိူၼ်းႁူဝ်ႈဢံႇတၼ်းမႄး
 - ၼႅတ်ႈဝႆႉၵူႈမိူဝ်ႈ - ၶေႃးသိူဝ်ႈပေႃးတၢၼ်ႇၶႅပ်းၶႆ
 - ၼႅတ်ႈလၢတ်ႈၼႅတ်ႈၸႃ - တႃပေႃးဢံႇတၼ်းၽႅပ်ႉ
 - ၼႅတ်ႈႁွမ်ငိုၼ်းႁွမ်ၶဝ်ႈ - ထၢင်ႇတၢင်းထဝ်ႈမီးၵႆ
 - ၼႅတ်ႈႁွမ်ၶဝ်ႈႁွမ်ငိုၼ်း - တိုၼ်းဢၢၼ်းၵိုၵ်းၵမ်ႇၽႃႇ
 - ၼႅတ်ႈၵိၼ်ၽၵ်းၵိၼ်ၶဝ်ႈ - ထၢင်ႇဢံႇထဝ်ႈသမ်ႉယၢၼ်း
 - ၼႅတ်ႈၵိၼ်ၶဝ်ႈၵိၼ်ၽၵ်း - ထၢင်ႇတေလၵ်းသမ်ႉငိူဝ်ႈ
 - ၼႅတ်ႈၵိၼ်ၼႅတ်ႈၽဵဝ်ႈ - ၶဵဝ်ႈပေႃးမၢင်ႈပဵၼ်တႅဝ်း
 - ၼႅတ်ႈဢိုၼ်ၸၢင်ႈၶမ်ၶေႃး - ၵိၼ်လေႃႉၽႃႉသႆႈတႅၵ်ႇ
 - ၼႅတ်ႈၵိၼ်ဢံႇဝၢၼ် - ၼႅတ်ႈသၢၼ်ဢံႇၶိုၼ်ႈ
 - ၼႅတ်ႈႁဵတ်းလုငၢႆႈ - ၼႅတ်ႈပၢႆႈၶူဝ်းသုမ်း
 - ၼၢင်းယိင်းယူႇလူၺ်ႈႁၢၼ်ႇ - ၽူႈၸၢႆးယူႇလူၺ်ႈၺၢၼ်ႇ
 - ၼၢင်းယိင်းမေႃလၢတ်ႈ - မႅၼ်ႈထၢတ်ႈၸႂ်လီ
 - ၼၢင်းယိင်းၵိူဝ်းလီၽူဝ် - တူဝ်သတ်းၵိူဝ်းလီၸဝ်ႈ
 - ၼင်ႈဢံႇထုၵ်ႇလုၵ်ႉသေ
 - ၼင်ႈၵေႃႈဢံႇထုၵ်ႇ - လုၵ်ႉၵႂႃႇပႆႇလီ
 - ၼွၼ်းၸဝ်ႉလႆႈၼွၼ်းၼမ် - လုၵ်ႉၸဝ်ႈလႆႈၶီႈၸမ်
 - ၼွၼ်းထႃႈၵၢမ်ႇၸင်ႇတုၵ်ႉ - ယူႇသုၵ်ႉသၢၵ်ႉၸင်ႇမဵၼ်
 - ၼွၼ်းဢံႇလပ်း - ၸႂ်ၸပ်းတၢင်းၼွၵ်ႈ
 - ၼွၼ်းဢမ်ႇလႆႈ - ၸႂ်မႆႈတၢင်းၼႂ်း
 - ၼွၼ်းဢံႇပျေႃႇ - ၸၢင်ႈပေႃႇလွင်ႈသေမဵဝ်း
 - ၼွၼ်းလိုၵ်းပႄႉပုယႃႈ - လုၵ်ႉလႃႈပႄႉၽိုၼ်းၽႆး
 - ၼွၼ်းပႂ်ႉၵၢမ်ႇၸင်ႇၽၢၼ် - ၶၢၼ်ႉႁဵတ်းၵၢၼ်ၸင်ႇၵွတ်း
 - ၼွၼ်းပႂ်ႉမိူဝ်ႈ - ငိူဝ်ႈပႂ်ႉဝၼ်း
 - ၼွၼ်းပႂ်ႉၵၢမ်ႇ - လၢမ်းပႂ်ႉသုၼ်ႇ
 - ၼွင်ႉဝႃႈလီ - ပီႈဝႃႈၸႃႉ
 - ၼွင်ႉဝႃႈၽႃႉ - ပီႈဝႃႈလႅဝ်း
 - ၼွင်ႉပႄႉပီႈႁိူၼ်းၼၼ်း - ပီႈပႄႉၼွင်ႉဢမ်ႇပၼ်ႁႆႈ
 - ၼႂ်းၼမ်ႉမီးပႃ - ၼႂ်းၼႃးမီးၶဝ်ႈ
 - ၼႂ်းႁိူၼ်းမီးၽူႈလၵ်ႉ - ယေႈတၵ်ႉယေႈၶူဝ်းႁၢႆ
 - ၼၢႆးလူင်းၸင်ႇတၢၵ်ႇၽႃႈ - သံႉဝႃႈၶႂ်ႈၼွၼ်းဢုၼ်ႇ
 - ၼူၵ်ႉၸွၵ်ႇပႄႉလႅမ်ႈၶႃး - ၸၢင်ႉငႃးပႄႉတုမ်မႆႉ
 - ၼူၵ်ႉသႆႈဢိတ်းလူၸၢင်ႉ - ၼႅတ်ႈမၢင်ႉယၢပ်ႇလၢႆလၢႆ
 - ၼူၵ်ႉၵဵဝ်ႇၸပ်းလင်ဝူဝ်း - ထၢင်ႇတူဝ်မၼ်းၼၵ်းၼႃႇ
 - ၼူၵ်ႉသီႇပိတ်ႈယွပ်ႇယေယေ - ထၢင်လိၼ်တေယၢၼ်းၵွပ်ႈ
 - ၼူၵ်ႉၽႂ်ဝႃႈမၼ်းႁွင်ႉ - ၵွင်ႉၽႂ်ဝႃႈမၼ်းယမ်
 - ၼူၵ်ႈယုင်းၵႃႈ - ၼူၵ်ႉၸွၵ်ႇဝႃႈဢံႇႁၢင်ႈလီပဵင်းမၼ်း
 - ၼုင်ႈလီပိူၼ်ႈဝႃႈသမ်ႇ - ၵိၼ်လီၽႂ်ဢမ်ႇႁၼ်
 - ၼုင်ႈၼမ်ဢမ်ႇမႆႈ - ၶႆးၼမ်ဢမ်ႇၶူမ်း
 - ၼၵ်းတီႈမႃႇၵေႃႈ - ဢမ်ႇသႃႇတီႈၸႂ်
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ၽ)
 - ၽ ၽၼ်းၼႆႉ ဢံႇႁၼ်ႁွႆး
 - ၽ ၽၢႆၼႂ်းသွင်း - မွင်းလင်ၼႂ်းၵူၺ်
 - ၽ ပိူၼ်ႈသပ်းမႃး - မိုဝ်းႁႃးသႄႇသႂ်ႇ
 - ၽ ႁူၼ်ႈၽူၼ်လူင်း - ၵိူတ်းသူင်းထုၵ်ႇၵူၼ်းၶၢၼ်ႉ
 - ၽ လႅတ်ႇၽူၼ်ႁွင် - သဵင်ၵွင်ႁူၼ်ႈဢိုတ်ႇ
 - ၽ ဢံႇၽၢႆ - ၸၢႆးဢံႇလပ်ႉ
 - ၽ လႅတ်ႇၸဵဝ်းယၢမ်ႈ - ၽ ၵၢမ်ႈၸဵဝ်းၵႅတ်ႇ
 - ၽႃႇမႆႉဢံႇဝႄႈတႃ - တြႃးဢံႇဝႄႈၼႃႈ
 - ၽႃႇမႆႉၽႃႇတၢင်းပၢႆ - ၽႃႇဝၢႆ ၽႃႇတၢင်းငဝ်ႈ
 - ၽႃႇမိုဝ်းၼႃ - သၼ်ၶႃၶိူင်ႇ
 - ၽႃႈႁူမ်ႇပွတ်းသေတူဝ် - ႁူမ်ႇႁူဝ်လုတ်ႈတိၼ်ပႅတ်ႈ
 - ၽူႈလၵ်ႉဢံႇႁုၶၼ်ၵႂၢႆး
 - ၽူႈလၵ်ႉမီးတႂ်ႈလၢင်ႈ - ၸၢင်ႈၵႃႉၵေႃႈႁွၼ်ႇထူး
 - ၽူႈသၢဝ်ၼွင်း - ၵျွင်းၸၢင်ႈၵၢၼ်ႉ
 - ၽူႈသၢဝ်ႁၢႆ - ပၢႆပႃးၶိူင်ႈၶူဝ်းႁွႆႈ
 - ၽႆးတၢင်းၼွၵ်ႈ - ယႃႇသွၵ်ႈမႃးၸုတ်ႇၼႂ်းႁိူၼ်း
 - ၽႆးႁိူၼ်းတႂ်ႈ - ယႃႇႁႂ်ႈမႆႈႁိူၼ်းၼိူဝ်
 - ၽႂ်ၼႄးၽႂ်ၵေႃႈယႃႇ - တႃႇလီၵၼ်ဢံႇၸႂ်ႈ
 - ၽႂ်ႁုၵေႃႈမၼ်းယၢပ်ႇ - ၽႂ်ႁၢပ်ႇၵေႃႈမၼ်းၼၵ်း
 - ၽႂ်ႁႃမၼ်းလႆႈ - ၶႂ်ႈၶႆႈမၼ်းၶိုတ်း
 - ၽႂ်မီးငိုၼ်းပဵၼ်ၸဝ်ႈ - ၽႂ်မီးၶဝ်ႈပဵၼ်ၶုၼ်
 - ၽႂ်တူၵ်းလိုၼ်း - တိုၼ်းႁၢမ်းပဝ်ႇ
 - ၽႂ်ယႂ်ႇမၼ်းပဵၼ်လုင်း - ၽႂ်သုင်မၼ်းပဵၼ်ပီႈ
 - ၽႂ်လႅတ်းမၼ်းဢဝ် - ၽႂ်ငဝ်မၼ်းႁၢမ်း
 - ၽႂ်ႁႃၵတ်ႉမၼ်းတၢပ်ႇ - ၽႂ်ယၢပ်ႇလႆႈမၼ်းၵိၼ်
 - ၽႂ်ၵိၼ်ထုၼ် - တွင်ႉမၼ်းၶူၼ်ႉ
 - ၽၼ်လီၵေႃႈယႃႇထၢင်ႇ - ထၢမ်ပေတၢင်ႇၶႅၼ်းၽိတ်း
 - ၽၢၼ်ထူၼ်ႈၸင်ႇႁုတူဝ် - ၶူဝ်းယွၵ်းၸင်ႇႁႃၵၢတ်ႇ
 - ၽၢၼ်ဢံႇၶီ - မီးဢံႇၸူမ်း
 - ၽၢၼ်ယဝ်ႉၶိုၼ်းမီး - ၽၵ်းၵီးပေႃးဢံႇၶႂ်ႈၽုၵ်ႇ
 - ၽၼ်းႁိူဝ်းဝႆႉလၢႆတႃႈ - မႃႇၶဝ်ႈဝႆႉလၢႆမိူင်း
 - ၽၼ်းတွင်ယႃႇႁႂ်ႈထိုင်မႃႇ - လႃႇပိူၼ်ႈယႃႇႁႂ်ႈထိုင်ၸိူဝ်ႉၶိူဝ်း
 - ၽူၼ်တူၵ်းမႃး - ပႃးၼံႉၵဝ်ႇၼီ
 - ၽူၼ်တူၵ်းၸဝ်ႉပႃးၼံႉတဝ်ႈ - လႅတ်ႇဢွၵ်ႇၸဝ်ႉပႃးတူၺ်
 - ၽူၼ်ငိုၼ်းၽူၼ်ၶမ်းဢံႇသွၼ်ႉႁႃႇ - ၾႃႉၽႃႇဢံႇသွၼ်ႉႁွႆး
 - ၽိတ်းယဝ်ႉၸင်ႇႁု - လုယဝ်ႉၸင်ႇႁၼ်
 - ၽိတ်းၸင်ႇၸၢင်ႈႁု -လုၸင်ႇၸၢင်ႈမႄး
 - ၽိုၵ်းလွင်ႈလီပဵၼ်ယၢပ်ႇ - တၢပ်ႇလွင်ႈႁၢႆႉၸဵဝ်းမေႃ
 - ၽိူဝ်ႇႁဝ်းႁု - ပိူၼ်ႈပေႃးႁူႇ
 - ၽိူဝ်ႇတႃႉမီးပႃႈၼႃႈ - ၵတ်ႉၵႃႈယူႇတၢင်းလင်
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/တွၼ်ႈ ၵႂၢမ်းၵပ်းထုၵ်ႇ (ႁ)
 - ႁႃတီႈၵိူတ်ႇၸင်ႇတၢႆ - တူၺ်းတီႈၶၢႆၸင်ႇသိုဝ်ႉ
 - ႁႃၶဝ်ႈယႃႇဢိုၼ်း - ႁႃငိုၼ်းယႃႇၶၢၼ်ႉ
 - ႁႃပႃဢံႇလႆႈငူမ်းႁွႆ - ဢံႇလႆႈတူဝ်လွႆဢဝ်တူဝ်ၼံႉ
 - ႁဝ်းႁုၸႂ်ပိူၼ်ႈ - ယႃႇပွႆႇငိူၼ်ႈၸႂ်ႁဝ်း
 - ႁဝ်းပဵင်ၶႃ ႁႃးပဵင်းၶဝ် - ၸဝ်ႈၵဝ်ႇပဵင်းႁူဝ်မႄႈတိၼ်
 - ႁဝ်းႁဵတ်းႁဝ်းလႆႈ - ႁႆႈဢဝ်ၽႂ်ဢမ်ႇပၼ်
 - ႁဵတ်းသင်ႁဵတ်းတႄႉတႄႉ - ၵိၼ်ဢမ်ႇပႄႉပေႃးၶၢႆ
 - ႁဵတ်းလဵၼ်ႈပဵၼ်တႄႉ
 - ႁဵတ်းၼႃးလူဝ်ႇမီးႁွင်ႈ - လွင်ႈၵႃႉႁႂ်းမီးပိူင်
 - ႁဵတ်းပႆႇလီၶိုၼ်းယႃႉ - ၵႃႉဢမ်ႇသုၼ်ႇလၢႆႈလၢႆးမၼ်း
 - ႁဵတ်းမိူဝ်ႈၶၢၼ်ႉ - ၵိၼ်မိူဝ်ႈသၢၼ်ႉ
 - ႁဵတ်းယႅပ်းယႅပ်း - လႆႈၵိၼ်ၸႅပ်းၸႅပ်း
 - ႁဵတ်းယၢပ်ႇယၢပ်ႇ - လႆႈၵိၼ်ၸၢပ်ႇၸၢပ်ႇ
 - ႁဵတ်းသင်ႁဵတ်းၶႅမ်ႉၶႅမ်ႉ - ပေႃးလွမ်ႉလႅမ်ႉၸဵဝ်းလႅဝ်
 - ႁဵတ်းၵၢၼ်ဝႃႈဢမ်ႇတၼ်း - ၼွၼ်းဝၼ်းဢံႇလိူၵ်ႈၶိင်ႇ
 - ႁၢင်ႈၸႃႉၸႂ်ႉၶံး - ၼွၼ်းၸံၸင်ႇႁု
 - ႁၢင်ႈလီဢမ်ႇၵႃႈ - ႁၢင်ႈၸႃႉဢမ်ႇပေႃး
 - ႁၢင်ႈၸႃႉမၢၵ်ႇလၢင်းၶံး - တံးလႂ်မူႇၵူၼ်းၶွၼ်ႈ
 - ႁၢင်ႈလီမၢၵ်ႇၶီႈၵႃ - တံးတႂ်ႈတႃၽႂ်ဢံႇၶႂ်ႈတူၺ်း
 - ႁၢင်ႈသဝ်ႈလံၵႃ - ၵွႆးႁၼ်တႃလႄႈၶဵဝ်ႈ
 - ႁၢင်ႈၸႃႉတႃတူၺ်ႇ - လၢတ်ႈဝူၺ်ႇၶူဝ်ႁႅင်း
 - ႁၢင်ႈလီမီးၵၢမ်ႇ - ၵျၢမ်ႇလီမီးငိုၼ်း
 - ႁၢင်ႈၸႃႉၼံႉယမ်းၼႂ်း - မႂ်းၸိမ်းတူၺ်းၸင်ႇႁု
 - ႁူဝ်ဢူၼ်ႈပိူၼ်ႈတဵၵ်း - ႁူဝ်လဵၵ်းပိူၼ်ႈဝႆႉ
 - ႁူဝ်ၶႅင်ပိူၼ်ႈၸင်ႇတႅၼ်ႇ - ႁူဝ်ၶႅၼ်ႇပိူၼ်ႈၸင်ႇႁႅမ်
 - ႁူဝ်ၶႆႈဢမ်ႇၼွၼ်း - ႁူဝ်ၶွၼ်းဢမ်ႇလိုဝ်ႈ
 - ႁၵ်ႉၵၼ်ယႃႇလိုၼ်ႈ - မိုၼ်ႈၵၼ်ယႃႇလုၼ်ႈ
 - ႁၵ်ႉလုၵ်ႈသၢမ်ၶၼ် - ႁၵ်ႉလၢၼ်သၢမ်ၸွႆႉ
 - ႁၼ်ဢၼ်ဝၢၼ်ၶႂ်ႈတၢပ်ႇ - ႁၼ်ၵၼ်ယၢပ်ႇၶႂ်ႈဝႄႈ
 - ႁၼ်ယူႇသိူၵ်ႈလိူၵ်ႈ - ဢဝ်ႁိူၵ်ႇၵႂႃႇတံ
 - ႁၼ်တူဝ်ဢမ်ႇႁၼ်ၸႂ် - ယႃႇယုမ်ႇၽႂ်သေပွၵ်ႈ
 - ႁွမ်ငိုၼ်းၸၢႆႇမိူဝ်ႈထဝ်ႈ - ႁွမ်ၶဝ်ႈဝႆႉမိူဝ်ႈပဵၼ်
 - ႁူဝ်တွင်ၶႂၢင်ၵေႃႈ - ႁၢင်တွင်ဝၢႆႇ
 - ႁွမ်ငိုၼ်းၶံးလႆႈယၢၵ်ႈ - ႁွမ်ဢသၢၵ်ႈဢံႇယၢပ်ႇ
 - ႁိူၼ်းမီးၶႅဝ်း - မႅဝ်းၸင်ႇတဝ်ႈ
 - ႁၢႆႉဢံႉပႄႉၵၢၼ် - ငၢၼ်ဢံႇပႄႉၶွၼ်ႉ
 - ႁွင်ႉၵိၼ်ယင်းယၢပ်ႇ - ႁွင်ႉႁၢပ်ႇၶႅၼ်းတေပဵၼ်ႁိုဝ်
 - ႁၵ်းပိၵ်ႇတႅင်းတႃ - သိၵ်ႇၶႃတႅင်းတွင်ႉ
 - ႁၵ်ႉၵၼ်မိူဝ်ႈပၼ်လၢႆ - သိုဝ်ႉၶၢႆႁဵတ်းၼင်ႇပိူၼ်ႈ
 - ႁူမ်ႈတိူဝ်ႉႁူမ်ႈလၼ်ႇ - ၽႂ်ၸႂ်ၵၼ်ႇၸင်ႇႁၼ်
 - ႁူဝ်တႅတ်ႈၽႃႈ - ၼႃႈတႅတ်ႈမၼ် ၼွၼ်းႁၢႆၵိၼ်ၼံႉ
 - ႁူဝ်ၸႂ်ၸံၶီႈ - ၵီႈငၢႆႈႁုပ်ႇယၢပ်ႇ
 - ႁၢင်မႃးသူပ်းမူၵ်ႇ - ထူတ်ႇဢွၵ်ႇၶိုၼ်းငေႃး
 - ႁူမ်ႈသိုဝ်ႉႁူမ်ႈၶၢႆ - ႁုသၢႆၸႂ်ၸႅင်ႈငၢႆႈ
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/ထၢင်ႇလီသမ်ႉၸႃႉ ထၢင်ႇၵျႃႉၶႅၼ်းၽိတ်း
ၵႂၢင်လူင်တူဝ် ႞ ယူႇတီႈၼႂ်းထိူၼ်ႇ ၼိူဝ်လွႆသုင်သုင် ၽၢတ်ႇၽုင်ၽၢတ်ႇၵေႃႉ သေႃႉလေႃႉၵျွၵ်းဢႅၼ်ႇ လႅၼ်ႈဝႅၼ်လူင်းမႃး ၺႃးၼမ်ႉၼွင်လူင် လုၵ်ႈ ႞ မၼ်းၵိုတ်းၵိၼ်ၼမ်ႉ သမ်ႉမုင်ႈႁၼ်ငဝ်းတူဝ်မၼ်း ပေႃႇမႃးၼႂ်းၼွင် - မၼ်းၵေႃႈ ယဵၵ်ႉယဵင်း တူၺ်းၸွတ်ႇတူၺ်းၸေး - ဝူၼ်ႈဝႃႈ ဢႅင်ႇၵႃႇလၵ်ႉၶၼႃႇ ႁူတႃၶႃဢႅဝ် ၼႂ်းတူဝ်ၶၼ်ႇထႃႇလူင်ၵဝ်ၼႆႉ ဢၼ်လႂ်ႁၢင်လီသေပိူၼ်ႈဢေး - ႁူၵဝ်ၼႆႉ မိူၼ်ၵတေႃႉဢူတ်ႇမွၵ်ႇ - ႁၢင်ဢၼ်ဢွၵ်ႇတီႈၵူၼ်ႈသမ်ႉ မိူၼ်ၸိူၵ်ႈပၢႆပူင်း မီးၽူင်းဢွၼ်ႇၶွၼ်းလွၵ်းလွၵ်း - တိၼ်ဢၼ်မေႃၵျွၵ်း မေႃပႆၼႆႉ သမ်ႉမိူၼ်သဝ်ၵီႇ သဝ်ၵူင်း တူၺ်းလူင်ထိုင်ႁူဝ်ၶဝ်ႇ ငဝ်ႈၶႃႈတေႃႇပၢႆတိၼ်ၵေႃႈ ဢမ်ႇမီးတီႈႁၢင်ႈလီႁၢင်ႈငၢမ်း - ဢမ်ႇမီးတီးလီယွင်ႈလီဢၢမ်းသင် ပဵၼ်သီႇတိၼ်ႁၢမ်ပုမ်ၶီႈႁႃလူင်ဝႆႉလၢႆလၢႆ ။
ၶဝ်ၵဝ်ၼႆႉၵွႆးယဝ်ႉ တီႈဢွၵ်ႇမၼ်းၵေႃႈ တိုင်ႈၽုတ်းၸလုတ်း ဢွၵ်ႇမႃးၼိူဝ်ႁူဝ် - သုင်ပေႃႈပူၼ်ႉတူဝ်ပူၼ်ႉလင်ယူၺ်းယူၺ်း - ပဵၼ်ငုၵ်းပဵၼ်ငူၺ်း ပဵၼ်ၵိင်ႇပဵၼ်ႃႈပွတ်ႇလိူမ်ႈၶျေႃးလီ ပၢႆမၼ်းပေႃးလႅမ်ဝိတ်းဝိတ်း မိတ်းသၢႆႉဝၢႆႇၶႂႃ တူၺ်းၽၢႆႇလႂ်ၵေႃႈ ႁၢင်ႈလီမီးၵုင်ႇပႃႇဝႃႇၵွပ်ႈမၼ်းတႄႉတႄႉ ၶဝ်ၵဝ်ၼႆႉ ႁၢင်ႈလီသေပိူၼ်ႈတင်းမိူင်းယဝ်ႉ - ၵဝ်ႁၵ်ႉၼႃႇ သေၸႂ်လူၵွၼ်ႇ။ 
ယၢမ်းၼၼ် သိူဝ်လၢႆးၵၢႆႇၵွၼ်လူင်တူဝ် ႞ ၶုပ်ႉၶၢပ်ႉယူင်ႇယၢင်ႇ ယၢင်ႈႁၢင်ႈၵျွၵ်းႁူင် ဝႅၼ်ဝူင်ႁွတ်ႈမႃးၽၢႆႇလင်ၵႂၢင် - ၵႂၢင်ၵေႃႈတူၵ်းၸႂ် ၶုၼ်ႇဝတ်ႉပတ်ႉဢႅၼ်ႇလႅၼ်ႈ ပြိုဝ်ႈ - ႁၢင်ႈပေႃးသိုဝ်ႈႁိူဝ်ႈပေႃးယမ်း - မၼ်းၽႅဝ်ၵႂႃႇ တီႈဢၼ်မီးၶိူဝ်း ပၢႆႉထူင်ႇၼူင်ႇၼၢင်ႇတၢင်ႇပၢတ်ႈ ပေႃးၶႂၢႆႇပေႃးၶႂၢင် - ၶဝ်ၵႂၢင်ႁၢင်ႈလီၼၼ်ႉ ၵႂႃႇၶွင်ႉၵွင်ႉၺႃးၶိူဝ်း - ၵႂၢင်ပေႃးတဵၼ်ႈတွၵ်ႇ ၵျွၵ်းဝႅၼ်ယေႈႅၼ်းသွတ်ႉႁတ်ႉ မတ်ႉထႅင်ႈတိၵ်းတိၵ်း။
ယၢမ်းၼၼ် သိူဝ်လူင်လမ်းမႃး ၺႃးၵႂၢင်ၶမ်ၶိူဝ်း ၸူမ်းသိူဝ်းၼႅၼ်ႇၼႃႇ လေႃႈၵႂႃႇၶူပ်းဢဝ်ငၢႆႈငၢႆႈ - ဢၢႆႈၵႂၢင်ဝူၼ်ႉဝႃႈ ဢေႃး... ၵွပ်ႈပိူဝ်ႈ ၶဝ်ႁၢင်ႈလီၵဝ်ၼႆႉယဝ်ႉ ၸင်ႇလႆးပဵၼ်ယိူဝ်ႇ သိူဝ်လူင် - ပေႃးၵွမ်ႉတိၼ်ၵဝ်ႉတႄႉ ပၢႆႈပူၼ်ႉလႆႈယူႇ “ထၢင်ႇလီသမ်ႉၸႃႉ - ထၢင်ႇၵျႃႉၶႅၼ်းၽိတ်း“ ယဝ်ႉ။
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/ပိူၼ်ႈဝႃႈႁိုဝ်ၼႅတ်ႈယုမ်ႇ ပေႃးၵုမ်ႇမိုင်ႉသုမ်းၸွမ်း
လုင်းပၢၼ်းၶီႇၼိူဝ်မႃႉ ဢၢႆႈဝႃႉသမ်ႉၵေႃႉၸုင် - ၵႂႃႇႁူပ်ႉ ၵူၼ်းၽုင် ႞ ပိူၼ်ႈဝႃႈယႂ်ႇတၢၼ်ႇၼႆႉ သမ်ႉဢမ်ႇၶႂ်ႈပႆတၢင်း- ၸႂ်ႉလုၵ်ႈလၢင်းပေႃးတၢႆ ဢၼ်ဝႃႈၼၼ်ႉ ပဵၼ်ၶဝ်ၼႆႉယူဝ်ႉ၊ လုၵ်ႈၸၢႆးဢွၼ်ႇမၼ်း ၵေႃႉလဵၵ်ႉလဵၵ်ႉသမ်ႉလႆႈၸုင်မႃႉ - တႃႉလီဢိတ်းလူလႃႈ။ လုင်းပၢၼ်းဝႃႈ ဢၢႆႈလုၵ်ႈၸၢႆး႟ မႂ်းမႃးၶီႇလႄႈ ၵဝ်တေၸုင်။
ၸူဝ်ႈ ႞ သမ်ႉၵႂႃႇႁူပ်ႉၵူၼ်း ထႅင်ႈၽုင် ႞ ပိူၼ်ႈသံႉဝႃႈ ဢလူဝ်ႉ - လုၵ်ႈလၢင်း ဢံႇယဵၼ်ႇဢမ်ႇငႄႈ - ဢံႇႁုၵုင်ႇပေႃႈမႄႈ ဢၼ်ၼႆႉတူၺ်းလူ တူဝ်မၼ်း တိုၵ်ႉၼုမ်ႉတိုၵ်ႉႁႅင်း လႆႈၶီႇမႃႉၽႅၼ်တိၼ် - ၵူၼ်းထဝ်ႈသမ်ႉ လႆႈပႆလိၼ် ယင်းပၢႆၸုင်မႃႉ ၵျႃႉဢိူဝ်ႈၵျႃႉဢိူဝ်ႈ လုၵ်ႈဢွၼ်ႇသင်ပေႉမႃးယွၵ်း မႄႉမႃးလိူင်း။
လုင်းပၢၼ်းဝႃႈ ဢၢႆႈလုၵ်ႈၸၢႆး႟... ပႆႇၸႂ်ႈလၢႆးမၼ်းလူၵွၼ်ႇ လုၵ်ႈဢွၼ်ႇၶီႇၵွႆးၵေႃႈဢမ်ႇႁူင် ၵူၼ်းလူင်ၶီႇၵေႃႈသမ်ႉပႆႇၸႂ်ႈ - ႁႃးလူဝ်ႇၶီႇ တင်းသွင်ၵေႃႉယဝ်ႉၼႆလႄႈ ၶီႇသွၼ်ႉၵၼ်ၵႂႃႇယဝ်ႉ...
ႁႂ်ႈ? ဢလူဝ်ႉ... တူဝ်ၵူၼ်းၸႂ်သတ်း ႁတ်းပေႃးဢမ်ႇၵူဝ်ပိူၼ်ႈတၢႆ ဢၼ်ဝႃႈၼၼ်ႉ ၸႃႉၼႆႉယူဝ်း - သွင်ၵေႃႉပေႃႈလုၵ်ႈလႃးလႃး သမ်ႉမႃးတဵၵ်းၶီႇမႃႉဢွၼ်ႇတူဝ် ႞ ၽိူဝ်ႇသွင်ၶႃၶီႇမႃႉ - တႃႉသွင်ၶႃ ႁၢမ်ၵႂႃႇလႄႈ ယင်းတေလႆႈ ၵုသူလ်ႇလူၵွၼ်ႇဢိူဝ်ႈ - ငိူဝ်ႈဢမ်ႇလိူၵ်ႈငိူဝ်ႈ - ႁႃဢႃႉၵုသူလ်ႇသႂ်ႇတူဝ် ပႄႉလီၵူဝ် - ၼင်ႁူဝ်ပွၵ်ႇၼေႃ။
ယၢမ်းၼၼ် သွင်ၶႃပေႃႈလုၵ်ႈ ၼႅတ်ႈလူင်းမႃႉသေယဝ်ႉ မတ်ႉတိၼ်မႃႉ သွင်ၶွၼ်ပႃႈၼႃႈၸပ်းၵၼ် သွင်ၶွၼ်ပႃႈလင်ၸပ်းၵၼ် ၸၼ်ႁိုတ်ႉတိုတ်ႉယဝ်ႉ ဢဝ်မႆႉၵၢၼ်းသွတ်ႇ လုၵ်ႈၸၢႆးယူႇပႃႈၼႃႈ ဢူႈမၼ်းယူႇပႃႈလင် ႁၢမ်မင်တႆႇၶူဝ်လူင်ၵႂႃႇ ၽိူဝ်ႇၽႅဝ်ၵၢင်ၶူဝ် - ဢလူဝ်ႉလူဝ်ႉ ၼၵ်းၼႃႇ ႁႃးလၢႆႈမႃႇႁႃးၵမ်း ႞ ဝၢင်းလႄႈ ဝၢင်းလႄႈ - မႃႉၵေႃႈ ၶုၼ်ႇတဵၼ်ႈ ၽြုၵ်ႉ ၽြၵ်ႉ ၽြုင်ႉ.. သဵၼ်တူၵ်းၼမ်ႉ တၢႆလၢႆလၢႆယဝ်ႉ၊ ဢေႃး... "ပိူၼ်ႈဝႃႈႁိုဝ်ၼႅတ်ႈယုမ်ႇ ပေႃးၵုမ်ႇမိုင်ႉသုမ်းၸွမ်း" ပဵၼ်ႁႃးပေႃႈလုၵ်ႈယဝ်ႉ - တင်ႈဢဝ်မိူဝ်ႈၼႆႉၵႂႃႇ - ယႃႇပေယုမ်ႇၵႂၢမ်းၽႂ်လႃးလႃးတႃႉ။
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/ယၢႆႈၵၼ်ၸၢင်ႈလု ၸုၵၼ်ႁႅင်းယႂ်ႇ
ဢႆႈ ယီႈ သၢမ် သႆႇ ၶဝ်ႈပီႈၼွင်းတင်းသီႇ ၶီႇႁူဝ်ယၼ်မႃႇၵၼ်သေ ႁၼ်ၼႃႈပဵၼ်ၵူၼ်းမႃး ပႃးႁုဢူႈလဵဝ်မႄႈလဵဝ် ၵိူတ်ႇႁိူၼ်းလဵဝ်း ၽင်ႁူၵ်ႉၽင်ႁေႇတီႈလဵဝ်ယဝ်ႉ၊ ႁဵတ်းသင်ၸိုင်သံႉ ဢၢႆႈဝႃႈၸီႇ ယီႈဝႃႈႁုင် သၢမ်ပုင်လူင်ဝႃႈတူမ်ႈ သႆႇၼႃႈသႈမ်ႈဝႃႈၸေႃး သၽေႃးဢံႇမိူၼ်ၵၼ် ၵေႃႉ ႞ ဝႃႈလံ ၵေႃႉ ႞ ဝႃႈလႅင် ၵေႃႉ ႞ သံႉဝႃႈသွမ်ႇ ဢံႇတွၼ်ႉထွမ်ႇၵႂၢမ်းၵၼ်သေပွၵ်ႈ မိူဝ်ႈလႂ်မိူဝ်ႈလႂ်ၵေႃႈ - ထဵင်ၵၼ် ၼေးၵၼ် ၽိတ်းၵၼ် ထုပ်ႉႁူဝ်ၵၼ် ဢၼ်ၼႆႉ ပႃးလူၺ်ႈ လုၵ်ႈဝၼ်းၶဝ် ဢံႇမႅၼ်ႈၵၼ်ႁိုဝ်ၵဝ်ဝႃႈ။
မိူဝ်ႈၶဝ်ပီႈၼွင်ႉ လၢတ်ႈတေႃႇတႆးၵေႃႉတႆးသေႈတႄႉ ၵေႃႉလႂ်ၵေႃႉလႂ်ၵေႃႈ သံႉပႄႉမႃးမေႃ ယုမ်ႉယုမ်ႉၶူဝ်ၶူဝ် လၢတ်ႈတေႃႇၵၼ်လႄႇၸွမ်းၵၼ် တင်းဝၼ်းတင်းဝၼ်း ယင်းဢံႇႁၼ်ၽိတ်းၵၼ်သေပွၵ်ႈ ၶဝ်ပီႈၼွင်ႉၼင်ႇၵၼ်သံႉဢံႇမႅၼ်ႈၵၼ်ၼႆႉ ယွၼ်ႉပိူဝ်ႈသင်ဢေး။
သႂ်ႇသႂ်ႇ ယႂ်ႃႇမႃး မေႃလႄႇမေႃလၢဝ်းၵႆမႃး ပႃးတင်းတႆးၵေႃႉတႆးသေႈၶဝ် ဢဝ်ပဵၼ်လၢႆၸုမ်း လၢႆၸိူဝ်း သဵင်ၶိူဝ်းၵႂၢမ်းယႂ်း တႆးၵေႃႉၵဝ် တႆးၵေႃႉမႂ်း ၶႂ်ႈႁဵတ်းမုၵ်ႉႁဵတ်းၸုမ်း ထဵင်ၵၼ်ၶတ်းၵၼ် တႆးၵေႃႉၸၢႆးယီႈ ၼႃႈဢံႇၵီႈတေႃႇ တႆးၵေႃႉၸၢႆးသၢမ် တႆးၵေႃႉၸၢႆးသၢမ် ထၢမ်ႁႅမ်တႆးၵေႃႉၸၢႆးသႆႇ ႁဵတ်းၼႆပေႃးတၢၼ်ႇပိူၼ်ႈၸုသိုၵ်းတိုၵ်းၵၼ် မိူၼ်ဝဵတ်ႉၼၢမ်း ပွတ်းႁွင်ႇ ပွတ်းၸၢၼ်း - ၼၼ်ႉယဝ်ႉ။
ဝၢႆးၼၼ်ႉ ဢူႈၶဝ်ၸင်ႇဝူၼ်ႉလႆႈ ၶႆႈၸႂ်ပွင်ႇမႃးႁူဝ် ႞ ႁွင်ႉဝႃႈ လုၵ်ႈၸၢႆးၶဝ်တင်းသဵင်ႈ ႟ - သူပီႈၼွင်ႉၵႂႃႇႁႃမႆႉ ပွတ်းဢွၼ်ႇမႃး ၵေႃႉလႅမ်ႈလႅမ်ႈ ဢူႈတေၸႂ်ႉသူပီႈၼွင်ႉ ႁဵတ်းၵၢၼ် ဢၼ် ႞ ၊ ၶဝ်ၵေႃႈၵႂႃႁႃမႃးမႅင်ႇတႄႉယဝ်ႉ။ ၶိင်းထဝ်ႈသံႉၸႂ်ႉၶဝ်ႁၵ်းၸၢမ်းတူၺ်း ၵေႃႉလႂ်ႁၵ်းၵေႃႈ ပဵၼ်သွင်ပွတ်း သွင်ပွတ်းၵႂႃႇ ထႃႇၼၼ်ႉ ၶိင်းထဝ်ႈသံႉၸႂ်ႉၵႂႃႇႁႃမႃးထႅင်ႈ ၵေႃႉပွတ်းပွတ်း။
ၵံးၼႆႉ ၶိင်းထဝ် ဢဝ်မႆႉၶဝ်မႃးၸုသုမ် တုမ်ၵၼ်သေ တွၵ်ႇမတ်ႉႁတ်ႉၽွတ်ႈ ပွတ်းႁူဝ်ပွတ်းႁၢင် ၵၢင်မၼ်းၶႅမ်ႉၶႅမ်ႉ ဢဝ်ထိုမ်ႈပၼ် လုၵ်ႈၸၢႆးလူင် ႁၵ်းၸၢမ်းတူၺ်း။
ၸၢႆးဢၢႆႈၵေႃႈ ဢံႇငၢႆႈ ပလႃႉမၼ်းယႂ်ႇၼႃႇၼႃႇ - ယၼ်ၶႃၵၢင်ႇ ၶုၼ်ႇႁၢဝ်ႉၼၢဝ်ႉႁၵ်းၵံးလႂ်ၵေႃႈ ထၢင်ႇသဵင်မၼ်းတေမေႃးၶလၢပ်း သံႉဢမ်ႇမေႃး ႁႅင်းပေႃးသဵင်ႈလၢႆလၢႆ။
ၸၢႆးယီႈသံႉဝႃႈ ဢဝ်မႃး ဢဝ်မႃး ၺၢမ်ႉပေႃႈထၢၼ်ႇၼႆႉ မႆႉဢွၼ်ႇၼင်ႇၼႆၵေႃႈ ပီႈဢၢႆႈႁဝ်း ဢံႇႁၵ်းဢံႇလႅဝ်လႆႈၽႅဝ်ဢိူဝ်ႈ မႃးမႃး ဢဝ်မႃႇဢဝ်ႁႅင်း ၼဵင်ႇႁၢဝ်ႉၵၢဝ်ႉတူၺ်းၵံးလႂ်ၵေႃႈ ဢံႇႁၵ်း ၸင်ႇၸၵ်ႉဝိုတ်ႉပၼ်ၸၢႆးသၢမ်
ၸၢႆးသၢမ်ၵေႃႈ ၶွၼ်ႈဢဵၼ် ၶွၼ်ႈႁႅင်း တၢပ်ႇ - ထၢင်ႇဢံႇယၢပ်ႇ သံႉပႄႉမႃးၼဵဝ် ၸုၵ်းသေ ၼၢဝ်ႉ ၼင်ႈသေၼၢဝ်ႉ ၵံးလႂ်ၵေႃႈ ဢံႇႁၵ်းလႃးလႃး
ၸၢႆးသႆႇသံႉဝႃႈ မႃးမႃးၵဝ်ႇႁၵ်းၼႄသူ မႆႉဢွၼ်ႇသီႇလႅမ်ႈၵူၺ်း တူၺ်းလႄႈ တူၺ်းလႄႈ ပေႃႈၶႂ်ႈႁၼ် ၵေႃႉဢၼ်ႁၵ်းလႆႈ မီးတီႈၼႆႈယဝ်ႉ ဢဝ်ဢဵၼ်ဢဝ်ႁႅင်း ပတ်ႉဝတ်ႉႁဵတ်းႁိုဝ်ၵေႃႈ ဢံႇႁၵ်းႁဵတ်းႁိုဝ်ၼၢဝ်ႉ ႁဵတ်းႁိုဝ်လိမ်ႇၵေႃႈ ဢံႇပဵၼ်ႁိုဝ်။
ၶိင်းထဝ်ႈၸင်ႇဝႃႈ ႁၼ်ႁိုဝ်ႉ မႆႉဢွၼ်ႇသီႇလႅမ်ႈၼႆႉ ၶဝ်ၼႄပၼ် ႁႂ်ႈသူပီႈၼွင်ႉ ႁၼ်သၽေႃးတြႃးမၼ်းဢိူဝ်ႈ သူပီႈၼွင်ႉ ၵႆႉၵႆႉဢံႇထုၵ်ႇၵၼ် ဢံႇၽွမ်ႉၵၼ် ၽၢတ်ႇၵၼ်ယၢႆႈၵၼ်ၼႃႇလႄႈ ပေႃးသူယူႇၽႂ်ႇ ယူႇမၼ်း မိူၼ်ၼင်ႇ မႆႉလႅမ်ႈလဵဝ်မိူဝ်ႈၵႆႈ ၽႂ်ႁၵ်းၵေႃႈလႆႈယဝ်ႉ၊ ပေႃးသူႁူမ်ႈႁွမ်းၽွမ်ႉၵၼ် တေမိူၼ်ၼင်ႇ မႆႉဢွၼ်ႇသီႇလႅမ်ႈ ၼႆႉဢိူဝ်ႈ မိူဝ်ႈၼႆႉသူပီႈၼွင်ႉ ပဵၼ်ၵေႃႉတူဝ်ထူပ်းယဝ်ႉ။ ၼႂ်းလေႃးၵလူင်ၼႆႉ ပေႃးဢဝ်ၵၼ်ဝႃႈ ပႃးၵၼ်ပဵၼ် ႁူမ်ႈႁွမ်းၽွမ်ႉၵၼ် ပိူၼ်ႈဢံႇယႃႉဢံႇၵဝ်းႁဝ်းလႆႈ "ယၢႆႈၵၼ်ၸၢင်ႈလု ၸုၵၼ်ႁႅင်းယႂ်ႇ" ဢိူဝ်ႈ ႁၼ်ႁိုဝ်ႉ၊ ဢၼ်ၼႆႉ ပဵၼ်သြႃႇသူယဝ်ႉ။
ၶဝ်ပီႈၼွင်ႉၵေႃႈ ပွင်ၸႂ်ပွင်ႇၶေႃး သၽေႃးတြႃးလီလီ တင်ႈဢဝ်မိူဝ်ႈၼႆႉၵႂႃႇ ဝၼ်းလိုၼ်းမိူဝ်းၼႃႈ ႁဝ်းၶႃႈ ပီႈၼွင်ႉ တေဢံႇၶတ်းၵၼ် ဢံႇထဵင်ၵၼ် တေႁၵ်ႉႁူမ်ႈၸူမ်း ပႅင်းႁူမ်ႈႁႅင်းၵၼ်ၶႃႈယဝ်ႉ၊ ၼႃႈႁိူၼ်းၵူၼ်းၶိုတ်းၵၢပ်ႈၶိုတ်းပၢၼ် မိူဝ်ႈလဵဝ်ၼႆႉ တိုၼ်းဝႃႈပိူၼ်ႈဢံႇၶတ်းၵၼ် ဢံႇၽိတ်းၵၼ် ႁဝ်းၶႃႈၵေႃႈ ပွင်ႇၸႂ်ယဝ်ႉ ပွင်ႇၸႂ်ယဝ်ႉ ၶႃႈဢေႃး။
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/လမ်းၼႂ်း
ဢပုမ်ႇပွတ်း လႄႈ ၵႂၢမ်းၵပ်းထုၵ်ႇ
ၵႂၢမ်းၼၢမ်း
ဢပုမ်ႇပွတ်း လႄႈ ၵႂၢမ်းၵပ်းထုၵ်ႇ ဢၼ်ဝႃႈၼႆႉ ပဵၼ် လွၼ်ႉၵႅၼ် ၾိင်ႈထုင်း ၵူၼ်းႁဝ်း ပဵၼ်ၶိူင်ႈလၢၵ်ႈၼၢၵ်ႈတၢင်းတိုဝ်း ၵူၼ်းႁဝ်း ၵပ်းၸိူဝ်ႉၵပ်းၶိူဝ်း ပဵၼ်တီႈလီဢဝ် တႅၵ်ႈတိူင်းၼိူင်းမိူၼ် ဢုပမႃႇသေပိူင်ပိူင် ၸိုဝ်ႈၸႂ်းမႅၼ်ႈမၢၼ်ႇ မီးတၢင်းယုမ်ႇယံ ဢံႇၸၢင်ႈထဵင် ဢံႇၸၢင်ႈၶတ်း ပဵၼ်ဢၼ်ယုမ်ႇယံ တံးၸႂ်ၽႂ်ၵေႃႈ ပေႃးၽွမ်ႉႁူမ်ႈသဵင်ႁူမ်ႈၵႂၢမ်း ဢၢမ်းယွင်ႈ ထေႃးပၼႃႇ ၵူႈၵေႃႉၵူႈတီႈ ၵူႈမိူင်းမႃးလႆႈ လီလီယဝ်ႉ။ ၵူၼ်းၶိူဝ်းလႂ်သေဢံႇဝႃႈ မီးၵႂၢမ်းၵပ်းထုၵ်ႇ မီးဢပုမ်ႇပွတ်း ဢဝ်တႅၵ်ႈ ဢဝ်တိူင်း ၵူႈၶိူဝ်းယဝ်ႉ။ ၵႂၢမ်းၵပ်းထုၵ်ႇႁဝ်းၵွႆးဢံႇၵႃး ၵံႈၽွင်ႈယင်းဢဝ်လၢတ်ႈပႃး ၵႂၢမ်းၵပ်းထုၵ်ႇ ဢဵင်းလဵတ်ႈ၊ ၵျႃႇပၢၼ်ႇ၊ ဢမေႇရိၵၢၼ်ႇၶဝ်ၼၼ်ႉလူၵွၼ်ႇ ၸင်ႇဝႃႈ ၵႃႈၶၼ် ဢပုမ်ႇပွတ်း ၵႂၢမ်းၵပ်းထုၵ်ႇၼႆႉ ယႂ်ႇတႄႉတႄႉ။
လုင်းတၢင်းၵႄး
 - ၵ သုမ်းပိူၼ်ႈၼႃႈတူႇ ၵ မျၢတ်ႈၶႂ်ႈယူႇၸံ
 - တွၼ်ႈ ၵႂၢမ်းၵပ်းထုၵ်ႇ (ၵ)
 - ၶႂ်ႈၸဵဝ်း ႁႂ်ႈၵၢၼ်း ၶႂ်ႈၼၢၼ်း ႁႂ်ႈလႅၼ်ႈ
 - တွၼ်ႈ ၵႂၢမ်းၵပ်းထုၵ်ႇ (ၶ)
 - င ဝႃႈငိုၼ်း ၽႂ်မီးၵေႃႈတိုၼ်းၵျ
 - တွၼ်ႈ ၵႂၢမ်းၵပ်းထုၵ်ႇ (င)
 - ၸၢင်ႈပဵၼ်ၸၢင်ႈဝႃႈ လႆႈၼႃႈၺႃးၵံးသၢင်ႇတေႃႇ
 - တွၼ်ႈ ၵႂၢမ်းၵပ်းထုၵ်ႇ (ၸ)
 - သူပ်းလီၵႂၢမ်းငၢမ်း ထိုင်ယၢမ်းၸင်ႇလၢတ်ႈ
 - တွၼ်ႈ ၵႂၢမ်းၵပ်းထုၵ်ႇ (သ)
 - ၺၢၼ်ႇလီၸင်ႇၵေႃႉၸၢႆး လၢႆးလီၸင်ႇပႄႉပိူၼ်ႈ
 - တွၼ်ႈ ၵႂၢမ်းၵပ်းထုၵ်ႇ (ၺ)
 - တၢႆၼႆႉ ၽႂ်ၵေႃႈၵူဝ် ႁၵ်ႉတူဝ်ၵဝ်ႇလိူဝ်ပိူၼ်ႈ
 - တွၼ်ႈ ၵႂၢမ်းၵပ်းထုၵ်ႇ (တ)
 - ထၢင်ႇလီသမ်ႉၸႃႉ ထၢင်ႇၵျႃႉၶႅၼ်းၽိတ်း
 - တွၼ်ႈ ၵႂၢမ်းၵပ်းထုၵ်ႇ (ထ)
 - ၼၢင်းယိင်းမေႃလၢတ်ႈ မႅၼ်ႈထၢတ်ႈၸႂ်လီ
 - တွၼ်ႈ ၵႂၢမ်းၵပ်းထုၵ်ႇ (ၼ)
 - ပိူၼ်ႈဝႃႈႁိုဝ်ၼႅတ်ႈယုမ်ႇ ပေႃးၵုမ်ႇမိုင်ႉသုမ်းၸွမ်း
 - တွၼ်ႈ ၵႂၢမ်းၵပ်းထုၵ်ႇ (ပ)
 - ၽႂ်ၼႄးၽႂ်ၵေႃႈယႃႇ တႃႇလီၵၼ်ဢံႇၸႂ်ႈ
 - တွၼ်ႈ ၵႂၢမ်းၵပ်းထုၵ်ႇ (ၽ)
 - မေးပိူၼ်ႈယႃႇၵဝ်း မေးႁဝ်းၸင်ႇဢံႇႁၢႆႉ
 - တွၼ်ႈ ၵႂၢမ်းၵပ်းထုၵ်ႇ (မ)
 - ယၢႆႈၵၼ်ၸၢင်ႈလု ၸုၵၼ်ႁႅင်းယႂ်ႇ
 - တွၼ်ႈ ၵႂၢမ်းၵပ်းထုၵ်ႇ (ယ)
 - လဵၼ်ႈၵႂၢမ်းယွႆႈဢံႇလႆႈ မႆႈပိူၼ်ႈၸၢင်ႈၸပ်းႁဝ်း
 - တွၼ်ႈ ၵႂၢမ်းၵပ်းထုၵ်ႇ (လ)
 - ဝူၼ်ႉၸႂ်တေႃးသႃႉ ယႃႉၶိုၼ်းတူဝ်ၵဝ်ႇ
 - ဝႃႈပိူၼ်ႈဢံႇထွမ်ႇ ၸႂ်သွမ်ႇႁင်းႁဝ်း
 - တွၼ်ႈ ၵႂၢမ်းၵပ်းထုၵ်ႇ (ဝ)
 - ႁဝ်းႁုၸႂ်ပိူၼ်ႈ ယႃႇပွႆႇငိူၼ်ႈၸႂ်ႁဝ်း
 - တွၼ်ႈ ၵႂၢမ်းၵပ်းထုၵ်ႇ (ႁ)
 - ဢီႇၸၢင်ႈႁၢႆႉ ၺႃးဢၢႆႈၸၢင်ႈႁႅမ်
 - တွၼ်ႈ ၵႂၢမ်းၵပ်းထုၵ်ႇ (ဢ)
ဢပုမ်ႇပွတ်းလႄႈၵႂၢမ်းၵပ်းထုၵ်ႇ/သူပ်းလီၵႂၢမ်းငၢမ်း ထိုင်ယၢမ်းၸင်ႇလၢတ်ႈ
"ႁၵ်ႉဢံႇၸၢၼ်ႈ ဢၢၼ်းဢိမ်ႇ သေပွၵ်ႈလႃးလႃး"
"ႁၵ်ႉတေႃႁၵ်ႉ မိူၼ်ပီႈတင်းၼွင်ႉ သွင်ႁႃး"
"ပႃးႁု တေၵႃႈတွႆး ၵွင်ႉမိုဝ်းဢွၼ်ႇ ပႆယၢင်ႈၸွမ်းၵၼ်ယဝ်ႉ"
ၼႆႉ ပဵၼ်သဵင်ၵႂၢမ်း ၼၢင်းၵိင်ႇၼရီႇ လႄႈ ပီႈၶုၼ်ၵိင်ႇၼရႃႇၶဝ် သွင်တူဝ်ၽူဝ်မေး ထေႃယေးႁွင်ႉၵႂၢမ်းၸွမ်းၵၼ်သေလႄႈ ၵႃႈပၼ်ႇ လဵပ်ႈႁိမ်းၼွင်ၼႂ်းထိူၼ်ႇလူင်တီႈ ႞ ၼၼ်ႉယဝ်ႉ - ပူႇလႃႈၼိူဝ်ႉမူးသိူဝ်းၵေႃႉ ႞ မႃးႁၼ်သေယဝ်ႉ ပႂ်ႉလွမ်တူၺ်း ... ဢူၺ်း... ဢူၺ်း... တူဝ်သင်ၼႆႉဢေး ပႄႉမႃးမေႃၵႃႈ ႁၢင်ႈလီၼႃႇၼႃႇ မေႃႁွင်ႉၵႂၢမ်း သဵင်ဝၢၼ်ပေႃးတၢၼ်ႇၼႆႉ ပႆႇတွၼ်ႉႁၼ် တွၼ်ႉငိၼ်းသေပွၵ်ႈ -
ၽိူဝ်ၵဝ်ႇၵႂႃႇႁႃ ယိုဝ်းၽၢၼ်းယိုဝ်းၵႂၢင် - တႃႉၵဝ်ၵၢင်ဢဝ်သွင်တူဝ်ၽူဝ်မေးၼႆႉ - မိူဝ်းသၢၵ်ႈၸဝ်ႈၸွမ် ၶုၼ်မိူင်း တႃႉယင်းတေလႆႈငိုၼ်းသူး - လၢႆမိုၼ်ႇ လၢႆႁဵင်ၵွၼ်ႇဢိူဝ်ႈ - ဝူၼ်ႉလႆႈၼင်ႇၼႆသေ ပွင်ၶိုင်သၢႆႁႅဝ်ႉတူင်ႇၶိုမ်း ၵိုမ်းၵိုမ်းမႃးၵၢင်ဝႆႉ ႁိမ်းၼွင် တီႈသွင်ၶႃ ၵႆႉလူင်းမႃးၼၼ်ႉ။ ထိုင်မိူဝ်ႈၽုၵ်ႈၵၢင်ၼႂ် မိူင်းသႂ်လႅင်းမႃး ရထႃးဝူင်းဝၼ်း ပႆႇတၼ်းႁိူဝ်ႈႁိူင်း ပိူင်းဢွၵ်ႇၼိူဝ်ပၢႆလွႆၼၼ်ႉ သွင်ၶႃၽူဝ်မေးၵေႃႈ မူၼ်ႈမူၼ်ႈသိူဝ်းသိူဝ်း မိၼ်လူင်မႃး ထၢင်ႇဢံႇမီးရၢၼ်ႇမီးၽေး ထေႃယေးႁွင်ႉၵႂၢမ်း ၵူပ်းၵၼ် တိၼ်ယၼ်ယဵပ်ႇယၢင်ႈ ၸင်ႇထုၵ်ႇၺႃးၶိုမ်းႁတ်ႉၵိုမ်း ၼႅၼ်ႇၼႅၼ်ႇ - သႅၼ်ႇႁွင်ႉပွင်ႉၶၢင်းယူႇ တင်းၽူဝ်တင်းမေးယဝ်ႉ။
မူးသိူဝ်းၵေႃႈ ၵိူဝ်းလႆႈသူးလၢပ်ႈ ၸင်ႇဢဝ်မိူဝ်းၼွပ်ႇဢၢပ်ႈသၢၵ်ႈပၼ် ၸဝ်ႈၸွမ် - လၢတ်ႈဝႃႈ တူဝ်သင်ၵေႃႈဢံႇႁု ၼႃႈတႃသံႉမိူၼ်ၵူၼ်း တိၼ်မိုဝ်းသံႉမိူၼ်ၼူၵ်ႉ - မေႃၵႃႈမေႃႁွင်ႉၵၢမ်း သဵင်လီၼႃႇၼႃႇၼႆလႄႈ - ၵံးၼၼ်ႉ ၶုၼ်မိူင်းၸႂ်ႉၵႃႈၼႄ ၸႂ်ႉႁွင်ႉၵႂၢမ်းၼႄ၊ ဝၼ်းလႂ်ဝၼ်းလႂ်ၵေႃႈဢံႇႁွင်ႉ ဢံႇၵႃႈ ၵူမ်ႈၼႃႈၶူတ်းယူႇၼင်ႇၼၼ် -
ထိုင်မႃးလၢႆဝၼ်းယဝ်ႉ ၽဝ်ႇၼၼ်ႉ ၶုၼ်လူင် ၸင်ႇပူင်ၵႂၢမ်းဝႃႈ သွင်တူဝ်ၽူဝ်မေးၼႆႉ ၸႂ်ႉႁွင်ႉၵၢမ်းၵေႃႈဢံႇမေႃႁွင်ႉ ၸႂ်ႉၵႃႈၵေႃႈဢံႇမေႃၵႃႈ - မိူဝ်ႈၼႆႉ လူဝ်ႇၶႃႈၸႂ်ၶဝ် ဢဝ်ႁဵတ်းၽၵ်းၵိၼ်ပႅတ်ႈတႃႉ ယင်းတေဝၢၼ်ဢိူဝ်ႈ။
ၸၢႆးၵိင်ႇၼရႃႇ ၸင်ႇတၢင်ႇလဝ်ႈဝႃႈ "ၸဝ်ႈတူၼ်ပဵၼ်ၸဝ်ႈႁဝ်းၼေႃႈ ယွၼ်းၶႂၢင်းတၢင်းၽိတ်း ယႃႇပေၶႃႈဢသၢၵ်ႈႁႃးၽူဝ်မေးသေၵံးတီႈၶႃႈၼေႃး"
ၶုၼ်လူင်ၵေႃႈဝႃႈ " ဢေႃး... ၵူႈဝၼ်းၵူႈဝၼ်း မႂ်းသံႉဢံသဵင်ဝႆႉ၊ မိူဝ်ႈၼႆႉသံႉ မေႃလၢတ်ႈ ၵႂၢမ်းၵူၼ်းမႃးၼေႃ - ပေႃးပဵၼ်ၼႆႉ တူဝ်ပေႃႈၼႆႉဝႆႉလႄႈ - ဢဝ်တူဝ်မႄႈၵႂႃႇၶႃႈယေႈၶႅၼ်းတေဝၢၼ်ႈယူဝ်ႉ။"
"ၼေႃးတီႈၶႃႈ ၸဝ်ႈတူၼ်ပဵၼ်ၸဝ်ႈတၢင်ႇၸွမ်ၵဝ်ႈႁဝ်းၼေႃႈ - ၶႅၼ်းတေႃႈဝႆႉၸႂ် မဵတ်ႉတႃႇဢိတ်းဢူ - ဢႃႇယုဢသၢၵ်ႈႁႃး ၽူဝ်မေး ႁႂ်ႈလႆႈလွတ်ႈ ၽေးတၢႆသေၵံးၼေႃႈ..."
ႁႂ်ႉ... ၵူႈဝၼ်းၵူႈဝၼ်း မႂ်းသံႉဢံႇလၢတ်ႈ မိူဝ်ႈၼႆႉၵေႃႈ ယူႇတဵတ်ႇတဵတ်ႇလႄႈ ၽၵ်းႁဝ်း လိူဝ်မႃးထႅင်ႈ မီႇ ႞ ဢိူဝ်ႈ"
"ၼေႃးတီႈၶႃႈ ၸွမ်းၼင်ႇ ၵႂၢမ်းၵပ်းထုၵ်ႇဝႃႈဝႆႉ သူပ်းလီၵႂၢမ်းငၢမ်း ထိုင်ယၢမ်းၸင်ႇလၢတ်ႈ" ၼႆလႄႈ မိူဝ်ႈၼႆႉ ထိုင်ယၢမ်းလၢတ်ႈၵႂၢမ်းယဝ်ႉ ၊ တီႈၶႃႈၼေႃႈ"
"ပေႃးၼႆၸႂ်ႉၵႃႈၸႂ်ႉႁွင်ႉၵႂၢမ်းၵေႃႈ ဢံႇၵႃႈ ဢံႇႁွင်ႉ သွင်ၶိူဝ်လိူဝ်ပႅၼ် ၵႂၢမ်းၸဝ်ႈ ၵႂၢမ်းၶုၼ်ယဝ်ႉ ဢံႇၸႂ်ႈႁိုဝ်၊ သွင်ၶိူဝ်ဢံႇသႂၢင်းၵိၼ် ႁဝ်းလူင်"
"ၼေႃးတီႈၶႃႈ ဢံႇၼပ်ႉဢံႇသႂၢင်းၶုၼ်ၼၢင်းၸဝ်ႈၸွမ်ႁဝ်းၶဝ်တႄႉ ဢမ်ႇၸႂ်ႈၼေႃႈ.. ပေႃးႁႃးၵႃႈ ႁႃးႁွင်ႉၵၢမ်းၼႄ ၵူႈဝၼ်းၵူႈဝၼ်းၸိုင် - ၵေႃႉဝႃႈလီတေပႃး ၊ ၵေႃႈဝႃႈၸႃႉတေမီး ဢံႇလွတ်ႈတၢင်းၽိတ်းလႄႈ ၸင်ႇဢံႇၵႃႈ ဢံႇႁွင်ႉ ဢံႇလၢတ်ႈၵႂၢမ်းတီႈၶႃႈ - ၵွပ်ႈပိူဝ်ႈဝႃႈ မိူဝ်ႈၼႆႉ ထိုင်ယၢမ်းမၼ်းယဝ်ႉ ၸင်ႇတၢင်ႇလဝ်ႈၸဝ်ႈၸွမ်ႁဝ်းဢေႃႈ။"
"ဢိူဝ်ႈ... ပေႃးပဵၼ်ၼႆႉ ၸႂ်ႈဢိူဝ်ႈၸႂ်ႈဢိူဝ်ႈ ဢဝ်ၶိုၼ်းၵႂႃႇပွႆႇပၼ် တီႈယူႇၵဝ်ႇၶဝ်ၼၼ်ႉသေလီယဝ်ႉ။"
ၸၢတ်ႈၸဝ်ႈမႁႃႇၸၼၵ/ၼၢင်းၸုမ်ႈလူင် ႁွတ်ႈထိုင် မိူင်းၵႃႇလၸမ်ႇပႃႇၼၵူဝ်ႇ
ၸဝ်ႈၶုၼ်ဢိၼ်းၵေႃႈ ဢဝ်လေႃႉမႃႉရထႃးမၼ်းၸဝ်ႈ တၢင်ႇဢဝ်ၼၢင်းၸုမ်ႈလူင်သေ ၵႅပ်ႉၼိုင်ႈၵူၺ်း သမ်ႉပေႃးႁွတ်ႈထိုင်ၵႂႃႇ တီႈႁွင်ႈၼမ်ႉႁွင်ႈၼိုင်ႈ ဢၼ်ယၢၼ်ၵႆၵၼ် တင်းၸိုင်ႈမိူင်းမိထိလႃႇ သၢမ်သိပ်းယူႇၸၼႃႇၼၼ်ႉယူႇယဝ်ႉ။ ပေႃးဝႃႈ ႁွတ်ႈထိုင်တီႈၼၼ်ႉယဝ်ႉၵေႃႈ ၸင်ႇၵိုတ်းလေႃႉမႃႉရထႃးမၼ်းၸဝ်ႈသေ ပူၵ်းၼၢင်းၸုမ်ႈလူင်သေယဝ်ႉ လၢတ်ႈဝႃႈ "လုၵ်ႈယိင်းဢိူၺ်း လူင်းၵႂႃႇဢၢပ်ႇၼမ်ႉ ၼႂ်းႁွင်ႈၼႆႉလႄႈ။ ပေႃးဝႃႈ ဢၢပ်ႇၼမ်ႉယဝ်ႉၵေႃႈ ဢဝ်ၼုင်ႈၶူဝ်းလဵင်း ဢၼ်မီးဝႆႉတီႈႁူဝ်ၼွၼ်းမႂ်းၼၢင်းၼၼ်ႉသေ ၵိၼ်ၶဝ်ႈၽၵ်းတၢင်းၵိၼ် ဢၼ်မီးဝႆႉယူႇ တီႈၼႂ်းလေႃႉမႃႉရထႃးၼႆႉလႄႈ" ၼႆယဝ်ႉ။
ၼၢင်းၸုမ်ႈလူင်ၵေႃႈ လုၵ်ႉသေႁဵတ်းၸွမ်းၼင်ႇ ဢၼ်ၸဝ်ႈၶုၼ်ဢိၼ်းလၢတ်ႈၼၼ်ႉတင်းသဵင်ႈသေယဝ်ႉ ၶိုၼ်းမႄးၼွၼ်းၶိုၼ်းတီႈ ၼိူဝ်ၵူႇ ဢၼ်မၼ်းၼၢင်းၼွၼ်းလႄႈ ဢဝ်ၼွၼ်းလပ်းၵႂႃႇထႅင်ႈယဝ်ႉ။ ၸဝ်ႈၶုၼ်ဢိၼ်းၵေႃႈ ႁေႃႈလေႃႉမႃႉရထႃးမၼ်းၵႂႃႇလွႆးလွႆးသေ မိူဝ်ႈထိုင်မႃးၶၢဝ်းယၢမ်းတၢမ်းၶမ်ႈၼၼ်ႉ လေႃႉမႃႉရထႃးၼၼ်ႉ ႁွတ်ႈထိုင်ၵႂႃႇ တီႈၽၵ်းတူဝဵင်း မိူင်းၵႃႇလၸမ်ႇပႃႇၼၵူဝ်ႇ ၽၢႆႇတၢင်းၸၢၼ်းယဝ်ႉ။ ၵမ်းၼၼ် မၼ်းၸဝ်ႈၸင်ႇပူၵ်း ၼၢင်းၸုမ်ႈလူင်လုၵ်ႉယဝ်ႉ။ မိူဝ်ႈၼၢင်းၸုမ်ႈလူင် တိုၼ်ႇမႃးသေ ငွၵ်ႈတူၺ်းတၢင်းၼွၵ်ႈလေႃႉမႃႉရထႃးၼၼ်ႉ ၵွပ်ႈလႆႈႁၼ်ဝဵင်း၊ ၽၵ်းတူဝဵင်း တီႈၵူၼ်းပႂ်ႉယၢမ်း၊ တီႈပိူၼ်ႈႁၢင်ႈဝႆႉ ၶိူင်ႈလၢၵ်ႈၼၢၵ်ႈ တႄႇၵႂႃႇၸိူဝ်းၼႆႉလႄႈ ၸင်ႇထၢမ်ဝႃႈ "ၸဝ်ႈပူႇၶႃႈ ဝဵင်းတၢင်းၼႃႈၼႆႉ ပဵၼ်ဝဵင်းသင်ၶႃႈ" ၼႆယဝ်ႉ။
ၸဝ်ႈၶုၼ်ဢိၼ်း ဢၼ်ပွမ်ႁဵတ်းၸဝ်ႈပူႇၼၼ်ႉၵေႃႈ ၸင်ႇလၢတ်ႈဝႃႈ "လုၵ်ႈယိင်းဢိူၺ်း မိူင်းၵႃလၸမ်ႇပႃႇၼၵူဝ်ႇဢၼ်ဝႃႈၼၼ်ႉ ပဵၼ်ဝဵင်းၼႆႉယဝ်ႉ" ၼႆ။
ၸၢင်းၸုမ်ႈလူင်ၼႆႉ ပေႃးလႆႈငိၼ်းၵႂၢမ်း ၸဝ်ႈၶုၼ်ဢိၼ်းယဝ်ႉၵေႃႈ ၸင်ႇလၢတ်ႈဝႃႈ "ၸဝ်ႈပူႇၶႃႈ ၸဝ်ႈပူႇႁဝ်းလၢတ်ႈၸိူင်ႉႁိုဝ်ၶႃႈၵေႃ၊ ၶႃႈၼၢင်းႁဝ်းယၢမ်ႈလႆႈငိၼ်းဝႆႉဝႃႈ မိူင်းၶႃႈၼၢင်းႁဝ်းၶဝ်လႄႈ တင်းမိူင်းၵႃႇလၸမ်ႇပႃႇၼၵူဝ်ႇၼႆႉ ယၢၼ်ၵၼ်ဝႆႉ ႁူၵ်းသိပ်းယူႇၸၼႃႇၼႆၶႃႈဢေႃႈ။ ႁဝ်းၶႃႈၶီႇလေႃႉမႃႉရထႃးမႃးၼႆႉ တိုၵ်ႉၸင်ႇႁႃမီးဝၼ်းၼိုင်ႈၵူၺ်း သမ်ႉပေႃးၽႅဝ်ထိုင်ယဝ်ႉၶႃႈႁႃႉ ၸဝ်ႈပူႇ" ၼႆယဝ်ႉ။
ၸဝ်ႈၶုၼ်ဢိၼ်း ဢၼ်ပွမ်ႁဵတ်းၸဝ်ႈပူႇၼၼ်ႉၵေႃႈ ၸင်ႇတွပ်ႇဝႃႈ "မႅၼ်ႈယဝ်ႉ။ ယၢၼ်ၵႆၵၼ်ႁူၵ်းသိပ်းယူႇၸၼႃႇယူႇတႄႉယဝ်ႉ။ ၵူၺ်းၵႃႈ ပူႇသူတႄႉ ၵွပ်ႈပိူဝ်ႈဝႃႈ ႁူႉသဵၼ်ႈတၢင်းလတ်းမၼ်းလီလီသေ လတ်းမႃးတၢင်းသိုဝ်ႈလႄႈ ၸင်ႇၽႅဝ်မႃးလႆႈဝၼ်းလဵဝ်ၵူၺ်းၼၼ်ႉယဝ်ႉ လုၵ်ႈယိင်းဢိူၺ်း" ၼႆယဝ်ႉ။
ၸဝ်ႈၶုၼ်ဢိၼ်း ဢၼ်ပွမ်ႁဵတ်းၸဝ်ႈပူႇၼၼ်ႉ ပေႃးဝႃႈမၼ်းတွပ်ႇၵႂႃႇၸိူင်ႉၼၼ်ယဝ်ႉၵေႃႈ ၸင်ႇသိုပ်ႇလၢတ်ႈထႅင်ႈဝႃႈ "လုၵ်ႈယိင်းဢိူၺ်း တီႈဢၼ်လုၵ်ႈယိင်းၶႂ်ႈထိုင်ၼၼ်ႉတႄႉ တေႃႈလဵဝ်ႁွတ်ႈထိုင်ယဝ်ႉ။ ၵူၺ်းၵႃႈ ပူႇသူၼႆႉတႄႉ တေလႆႈသိုပ်ႇၵႂႃႇၶၢဝ်းတၢင်းထႅင်ႈၵွၼ်ႇ။ လုၵ်ႈယိင်းလူင်းတီႈၼႆႈသေ ၶဝ်ႈၵႂႃႇၼႂ်းဝဵင်းလႄႈၼႃႈ" ၼႆသေ ႁႂ်ႈၼၢင်းၸုမ်ႈလူင် လူင်းလေႃႉယဝ်ႉ။ မၼ်းႁဵတ်းၵဵင်ႈႁေႃႈလေႃႉမႃႉရထႃးမၼ်းၵႂႃႇ။ မိူဝ်ႈသုတ်းသၢႆတႃၼၢင်းၸုမ်ႈလူင်ၼၼ်ႉ မိူဝ်းၶိုၼ်းတီႈၼႂ်း မိူင်းၽီတႃႇဝတိင်ႇသႃႇပုၼ်ႉယဝ်ႉ။ ၼၢင်းၸုမ်ႈလူင်ၵေႃႈ ၵႂႃႇလိုဝ်ႈတီႈၼႂ်းသႃလႃးဢၼ်ဢမ်ႇပေႃးၸမ်ပေႃးၵႆတင်း ၽၵ်းတူဝဵင်းၼႃႈတၢင်းၸၢၼ်းၼၼ်ႉယူႇယဝ်ႈ။
ပပ်ႉၽဵင်းၵႂၢမ်း/ၵေႃႉႁၵ်ႉၸၢႆးဢွၼ်ႇမူၺ်ၽွင်
 - တႅမ်ႈ - ၸၢႆးသၢႆမၢဝ်း
 - ႁွင်ႉ - The Sai
Key -F <br>
Beat -
ၵေႃႉႁၵ်ႉၸၢႆးဢွၼ်ႇမူၺ်ၽွင်.
Intro -F-Dm/F-Dm/F-Dm/Am/F-Dm/F-Dm/Gm-C/F/
 - 1st Verse
ၶၢဝ်းမိူဝ်ႈၽွင်းမွၵ်ႇၵွၼ်ၵီႈ ၸႂ်ပီႈသိူဝ်းၵျေႃႇလူၺ်ႈၸွမ်း 
ၶၢဝ်းၵတ်းမိူဝ်ႈ မူၺ်ၼၢႆးယွတ်ႇတူၵ်း
ၸႂ်ထိုင်ၸူႉႁၵ်ႉဢွၼ်ႇ သၢဝ်လုၵ်ႈတႆးၵေႃႉႁၵ်ႉဢွၼ်ႇမူၺ်ၽွင်
 - 2nd Verse
ၵေႃႉႁၵ်ႉၸၢႆးဢွၼ်ႇမူၺ်ၽွင် ၵၢင်ၸႂ်ၸၢႆးမၢဝ်ႇပီႈၼႆႉ 
ဢၢၼ်းႁၵ်ႉၼွင်ႉတေႃႇၸူဝ်ႈတေႃႇပၢၼ်
သင်ဝႃႈၸၢႆးတၢႆၵႂႃႇ ၸၢတ်ႈတေမႃးၵေႃႈႁၵ်ႉယူႇမူၺ်ၽွင်
 - Chorus
ယႃႇပေလိုမ်းၵူၼ်းၶိူဝ်းလွႆမိူင်းတႆးႁဝ်း ၶိင်ႇမိူဝ်ႈၶၢဝ်းလိူၼ်လႅင်းၼႃႈမိူင်းပၢင်ႇသႂ်
တူၺ်းႁၼ်သၢဝ်တႆးလႄႈမၢဝ်ႇ ၸုင်ယိပ်းမိုဝ်းၵႃႈပၼ်ႇၵွင်
မွင်းႁႆႇဢူၼ်မေႃး မူင်းပိုင်ႉမူင်းထိုင်ႇမူင်း ၵွင်ဢွၼ်ႇႁႆႇလူင်မေႃး မူင်းပိုင်ႉမူင်းထိုင်ႇမူင်း
လီမူၼ်ႈၸႂ် ၾိင်ႈၶိူဝ်းႁဝ်းၼႆႉ ၼွင်ႉယႃႇပေလိုမ်းဢဝ်
 - 3rd Verse
ၵေႃႉႁၵ်ႉၸၢႆးဢွၼ်ႇမူၺ်ၽွင် ယူႇႁၢင်ႇၵႆတၢၼ်ႇႁိုဝ်ၵေႃႈ 
ဝူၼ်ႉၶွပ်ႈထိုင်မၢဝ်ႇတႆးဢွၼ်ႇပီႈ
ၸႂ်ထိုင်ၵေႃႉႁၵ်ႉဢွၼ်ႇ သၢဝ်လုၵ်ႈတႆး ၸူႉႁၵ်ႉဢွၼ်ႇမူၺ်ၽွင်
 - Solo - Dm/Dm/Dm/Dm/F-Dm/F-Dm/F-Dm/Am/F-Dm/F-Dm/Gm-C/F
 - 1st Verse
ၶၢဝ်းမိူဝ်ႈၽွင်းမွၵ်ႇၵွၼ်ၵီႈ ၸႂ်ပီႈသိူဝ်းၵျေႃႇလူၺ်ႈၸွမ်း 
ၶၢဝ်းၵတ်းမိူဝ်ႈ မူၺ်ၼၢႆးယွတ်ႇတူၵ်း
ၸႂ်ထိုင်ၸူႉႁၵ်ႉဢွၼ်ႇ သၢဝ်လုၵ်ႈတႆးၵေႃႉႁၵ်ႉဢွၼ်ႇမူၺ်ၽွင်
 - 2nd Verse
ၵေႃႉႁၵ်ႉၸၢႆးဢွၼ်ႇမူၺ်ၽွင် ၵၢင်ၸႂ်ၸၢႆးမၢဝ်ႇပီႈၼႆႉ 
ဢၢၼ်းႁၵ်ႉၼွင်ႉတေႃႇၸူဝ်ႈတေႃႇပၢၼ်
သင်ဝႃႈၸၢႆးတၢႆၵႂႃႇ ၸၢတ်ႈတေမႃးၵေႃႈႁၵ်ႉယူႇမူၺ်ၽွင်
 - Chorus
ယႃႇပေလိုမ်းၵူၼ်းၶိူဝ်းလွႆမိူင်းတႆးႁဝ်း ၶိင်ႇမိူဝ်ႈၶၢဝ်းလိူၼ်လႅင်းၼႃႈမိူင်းပၢင်ႇသႂ်
တူၺ်းႁၼ်သၢဝ်တႆးလႄႈမၢဝ်ႇ ၸုင်ယိပ်းမိုဝ်းၵႃႈပၼ်ႇၵွင်
မွင်းႁႆႇဢူၼ်မေႃး မူင်းပိုင်ႉမူင်းထိုင်ႇမူင်း ၵွင်ဢွၼ်ႇႁႆႇလူင်မေႃး မူင်းပိုင်ႉမူင်းထိုင်ႇမူင်း
လီမူၼ်ႈၸႂ် ၾိင်ႈၶိူဝ်းႁဝ်းၼႆႉ ၼွင်ႉယႃႇပေလိုမ်းဢဝ်
 - 3rd Verse
ၵေႃႉႁၵ်ႉၸၢႆးဢွၼ်ႇမူၺ်ၽွင် ယူႇႁၢင်ႇၵႆတၢၼ်ႇႁိုဝ်ၵေႃႈ 
ဝူၼ်ႉၶွပ်ႈထိုင်မၢဝ်ႇတႆးဢွၼ်ႇပီႈ
(ၸႂ်ထိုင်ၵေႃႉႁၵ်ႉဢွၼ်ႇ သၢဝ်လုၵ်ႈတႆး ၸူႉႁၵ်ႉဢွၼ်ႇမူၺ်ၽွင်)3
ၸၢတ်ႈၸဝ်ႈမႁႃႇၸၼၵ/လၢတ်ႈၼႄသပ်းလႅင်း လုၵ်ႈႁၵ်ႉပႅင်း
ပေႃးၼေႃႇၶမ်းၸဝ်ႈ လႆႈငိၼ်းၶေႃႈၵႂၢမ်းၼၼ်ႉယဝ်ႉၵေႃႈ မၼ်းၸင်ႇဝူၼ်ႉဝႃႈ "ၸၢႆးဢွၼ်ႇၶဝ်ၸိူဝ်းၼႆႉ ဝႃႈႁင်းၵဝ်ၵႂၢမ်းၸိူင်ႉၼင်ႇၼႆ။ ၶေႃႈၵႂၢမ်းၶဝ်ၸိူဝ်းၼၼ်ႉ လႅပ်ႈတေၸႂ်ႈယူႇႁိုဝ်ၵေႃႈဢမ်ႇႁူႉ၊ မႄႈႁဝ်းၼႆႉ ဢဝ်မႃႇယႃႇၼၢင်းယိင်းၶဝ်သေလႄႈ ဢမ်ႇႁတ်းလၢတ်ႈၼႄၵဝ် ဢၼ်မၢၼ်ႇမႅၼ်ႈတႄႉမၼ်းယူဝ်း။ ၵဝ်တေႁဵတ်းႁႂ်ႈမႄႈႁဝ်း လၢတ်ႈၼႄလွင်ႈတႄႉမၼ်းၵွၼ်ႇ" ဝူၼ်ႉၼင်ႇၼႆယူႇ။ ဝၢႆးၼၼ်ႉ ထိုင်မႃးဝၼ်းၼိုင်ႈ ၼေႃႇၶမ်းၸဝ်ႈၸင်ႇဢူမ်တိၼ်ႇၼူမ်းမႄႈမၼ်းသေ ထၢမ်ဝႃႈ "ၸဝ်ႈမႄႈဢိူၺ်း ပေႃးၶဝ်ၶႃႈၼႆႉ ပဵၼ်ၽႂ်ၼႆ လၢၼ်ႈၼႄၶႃႈ ဢၼ်ၸိုဝ်ႈၸႂ်ႈမၢၼ်ႇမႅၼ်ႈမၼ်းလႄႈ၊ ပေႃးဢမ်ႇၼၼ်တႄႉ လုၵ်ႈၸၢႆးတေၶူပ်းတိၼ်ႇၼူမ်းမႄႈႁဝ်းၶၢတ်ႇပႅတ်ႈဢေႃႈ" ၼႆယူႇ။ မႄႈမၼ်းၵေႃး ဢမ်ႇႁတ်းသိူင်ႇယဝ်ႉလႄႈ မၼ်းၸင်ႇမွၵ်ႇဝႃႈ "လုၵ်ႈၸၢႆးႁၵ်ႉဢိူၺ်း မႂ်းၼႆႉ ပဵၼ်လုၵ်ႈၸၢႆး ၸဝ်ႈၶုၼ်လူင်ဢရိထၸၼၵ ဢၼ်ဢုပ်ႉပိူင်ႇၽွင်းငမ်း မိူင်းလူင် မိတ်ႉထိလႃႇၼၼ်ႉဢိူဝ်ႈ" ၼႆ သိုပ်ႇၶႆႈၼႄ လွင်ႈတၢင်း ဢၼ်ၶႃမႄႈလုၵ်ႈ လႆႈႁွတ်ႈၽႅဝ်မႃးတီႈမိူင်းၼႆႉယဝ်ႉ။
တႄႇဢဝ်ယၢမ်းၼၼ်ႉမႃး ၼေႃႇၶမ်းၸဝ်ႈၼႆႉ ပေႃးၸၢႆးဢွၼ်ႇၶဝ်ၸိူဝ်းၼၼ်ႉ ဝႃႈမၼ်းပဵၼ် လုၵ်ႈမႄႈမၢႆႈၸိုင် ဢမ်ႇဢွၵ်ႇတေႃးသၸႂ်လမ် ၸိူင်ႉၼင်ႇဢွၼ်တၢင်း။ ၵူၺ်းသွၼ်ႇဝႃႈ "ပွႆႇၶဝ်ဝႃႈလႄႈ" ၼႆယူႇ။ ႁဵတ်းၼၼ်သေ လဵၼ်ႈမူၼ်ႈမူၼ်ႈသိူဝ်းသိူဝ်း ယႂ်ႇမႃႈၵႃႈသုင် ထိုင်ပၢၼ်မႃးယဝ်ႉၵေႃႈ ၸင်ႇၵႂႃႇသွၼ်ႁဵၼ်းဢဝ် လွင်ႈႁူႉတၢင်းမေႃ ပေႇတၢင်ႇ၊ ထမ်ႇမသၢတ်ႈ၊ သၢၼ်း၊ လင်ႇၵႃႇ၊ သတ်ႉတႃႇ၊ ၼီႇတိ တႄႇၵႂႃႇ တီႈသြႃႇၶူးဝႃးလူင် ၻိသႃႇပႃႇမွၵ်ႉၶၼၼ်ႉသေ ထိုင်မႃး ၸူဝ်ႈၶူပ်ႇလႆႈသိပ်းႁူၵ်းၵူၺ်း ပေႃးမေႃပၺ်ႇၺႃႇၵူႈပိူင် သမ်ႉပေႃးယဝ်ႉတူဝ်ႈထိုင်တီႈၵႂႃႇယူႇယဝ်ႉ။
ၸၢတ်ႈၸဝ်ႈမႁႃႇၸၼၵ/တႃႇၶိုၼ်းသိုပ်ႇပုတ်ႈတၢင် ဢင်ႈသဝ်းထင်ပေႃႈ
မိူဝ်ႈၼေႃႇၸဝ်ႈ ထိုင်ၸူဝ်ႈၶူပ်ႇသိပ်းႁူၵ်းလိူဝ်မႃး မီးတူဝ်ၶိင်းၶိူင်ႇလီ တႃႇပိုင်ႈဢိင်ႁင်းတူဝ်ၵဝ်ႇၵေႃႈ ပေႉတူဝ်ယဝ်ႉလႄႈ မၼ်းၸင်ႇဝူၼ်ႉဝႃႈ "ၵဝ်တေဢဝ်လွင်ႈတၢင်းၶတ်းၸႂ်သႂ်ႇႁႅင်းသေ ၼႄလွင်ႈၵတ်ႉၶႅၼ်ႇၵူၼ်းၸၢႆး၊ ၶိုၼ်းသိုပ်ႇတႅၼ်းတၢင် ဢဝ်ၶိုၼ်းတီႈယူႇၸဝ်ႈပေႃႈႁဝ်း တီႈမိူင်းလူင်မိတ်ႉထိလႃႇၼၼ်ႉၵွၼ်ႇ" ၼႆယဝ်ႉ။ မၼ်းၸင်ႇၵႂႃႇၸူးတီႈမႄႈမၼ်းသေ ထၢမ်ဝႃႈ "မႄႈၸဝ်ႈဢိူၺ်း ၶူဝ်းၶွင်ငိုၼ်းၶမ်း တီႈၸဝ်ႈမႄႈႁဝ်း ဢမ်ႇမီးသေဢိတ်းၶႃႈႁႃႉ။ ပေႃးဢမ်ႇမီးၵေႃႈ လုၵ်ႈၸၢႆးတေဢွၵ်ႇၵႂႃႇၵႃႉ သိုဝ်ႉသိုဝ်ႉၶၢႆၶၢႆႁွမ်ငိုၼ်းသေ ပေႃးဝႃႈလႆႈၼမ်မႃး လုၵ်ႈၸၢႆးတေသိမ်းဢဝ်ၶိုၼ်း မိူင်းလူင်မိတ်ႉထိလႃႇ ဢၼ်ပဵၼ်ဢွင်ႈတီႈ ပေႃးႁဝ်းၼၼ်ႉၶႃႈဢေႃႈ" ၼႆယူႇယဝ်ႉ။
မႄႈမၼ်းၸင်ႇဝႃႈ “လုၵ်ႈၸၢႆးႁၵ်ႉဢိူၺ်း မႄႈလႆႈဢွၵ်ႇမႃး မိူင်းလူင်မိထိလႃႇ လူၺ်ႈတၢင်းယၢပ်ႇယဵၼ်းၶၢၼ်ၸႂ်ဢိူဝ်ႈ။ ဢမ်ႇၸႂ်ႈဝႃႈဢွၵ်ႇမႃးတိၼ်လၢႆမိုဝ်းပဝ်ႇ။ ၸဝ်ႈမႄႈဢဝ်မႃး ရတၼႃႇ ဢၼ်ၵႃႈၶၼ်မၼ်းယႂ်ႇၼမ် ဢၼ်ပႃးလႆႈမဝ်ငၢႆႈၸႂ်ၼၼ်ႉဢိူဝ်ႈ။ တီႈၼႂ်းမိုဝ်းၸဝ်ႈမႄႈၼႆႉ မီးဝႆႉရတၼႃႇၵႅဝ်ႈလီလုၵ်ႈၼိုင်ႈ၊ သႅင်ၶဵဝ်လုၵ်ႈၼိုင်ႈ၊ သႅင်ၽိူၵ်ႇလီလုၵ်ႈၼိုင်ႈယဝ်ႉ။ ၼႂ်းၵႃႈ ၵႅဝ်ႈသႅင်ရတၼႃႇလီသၢမ်လုၵ်ႈၼၼ်ႉ လုၵ်ႈၼိုင်ႈ လႄႈ လုၵ်ႈၼိုင်ႈ ၵႃႈၶၼ်မၼ်း မီးၵႃႈႁိုဝ်၊ ၵိုင်ႇထိူၵ်ႈၵႃႈႁိုဝ်ၼႆ ၵူၼ်းတႅပ်းတတ်းၵႃႈၶၼ်သႅင်ၶဝ် ယင်းဢမ်ႇလၢတ်ႈလႆႈ၊ ဢမ်ႇၸၢင်ႈတႅပ်းတတ်းလႆႈ။ ရတၼႃႇလီ သၢမ်လုၵ်ႈၼႆႉ ဢမ်ႇၸႂ်ႈဝႃႈ ပေႃႇမႃး၊ မီးမႃးၸူဝ်ႈပၢၼ်ပေႃႈသူၼႆႉၵူၺ်း။ မၼ်းပဵၼ် ရတၼႃႇသႅင်လီ ဢၼ်ၵိုၵ်းႁၢင်ႈ၊ ၵိုၵ်းႁေႃသေ မီးမႃး ၸဵမ်မိူဝ်ႈပၢၼ်ပူႇ၊ ပၢၼ်မွၼ်ႇသူၼၼ်ႉယဝ်ႉ။ ၶဝ်သၢမ်လုၵ်ႈၼၼ်ႉ လုၵ်ႈလႂ်သေဢမ်ႇဝႃႈ ၵႃႈၶၼ်မၼ်းၵိုၵ်ႇထိူၵ်ႈယႂ်ႇသေ မိူင်းၼိုင်ႈမိူင်း ယင်းဢမ်ႇၵႃးၵွၼ်ႇယဝ်ႉ။ ၵွပ်ႈၼၼ်လႄႈ လုၵ်ႈၸၢႆးၵဝ် ဢဝ်သႅင်ၼႆႉ လုၵ်ႈၼိုင်ႈသေ ၵႂႃႇသိမ်းဢဝ်ၶိုၼ်း မိူင်းမိထိလႃႇၼၼ်ႉတႃႉ။ ဢမ်ႇတၢပ်ႈလူဝ်ႇၵႂႃႇၵႃႉသိုဝ်ႉၶၢႆသင်ယဝ်ႉ“ ၼႆယူႇ။ ပေႃးၼေႃႇၶမ်းၸဝ်ႈ လႆႈငိၼ်းၵႂၢမ်းတီႈမႄႈမၼ်းယဝ်ႉၵေႃႈ ၸင်ႇဝႃႈ “ၸဝ်ႈမႄႈဢိူၺ်း မိူဝ်ႈလဵဝ်ၼႆႉ ၶူဝ်းၶွင်ဢၼ်မီးၼႂ်းမိုဝ်းၸဝ်ႈမႄႈၼၼ်ႉ ၽႄပၼ်လုၵ်ႈၸၢႆးၶိုင်ႈၼိုင်ႈၶႃႈလႄႈ၊ လုၵ်ႈၸၢႆးတေဢဝ်ၶိုင်ႈၼိုင်ႈသေ ၵႂႃႇၵႃႉတၢင်းမိူင်းသုဝၼ်ႇၼၽူႇမိသေ ႁဵတ်းႁႂ်ႈမၼ်းၽႄႈတိုၼ်းမႃးထႅင်ႈၼမ်ၼမ်ဢေႃႈ။ ပေႃးလႆႈမႃး ၶူဝ်းၶွင်တင်းၼမ်ၼႆ လုၵ်ႈၸၢႆးတေၵႂႃႇသိမ်းဢဝ်ၶိုၼ်း မိူင်းမိထိလႃႇ ႁႂ်ႈလႆႈဢေႃႈ“ ၼႆယဝ်ႉ။ 
မႄႈၸဝ်ႈၵေႃႈ ၸွမ်းၼင်ႇလုၵ်ႈၸၢႆးယွၼ်းၼၼ်ႉ ၽႄပၼ်ၶိုင်ႈၼိုင်ႈယူႇယဝ်ႉ။ ၼေႃႇၶမ်းၸဝ်ႈ ၸင်ႇဢဝ်ၶူဝ်းၶွင်ၼၼ်ႉ ႁေႃႇသိမ်းလီယဝ်ႉၵေႃႈ ၵႂႃႇထၢမ်ႁႃတႃႈႁိူဝ်းသၢင်းၽေႃး ဢၼ်တေၵႂႃႇတၢင်း မိူင်းသုဝၼၽူႇမိၼၼ်ႉယဝ်ႈ။ ပေႃးလႆႈႁူႉယဝ်ႉၵေႃႈ ၸဝ်ႈႁိူဝ်းၶဝ် ၸင်ႇဝႃႈႁင်းမၼ်းဝႃႈ "ၵႂႃႇၸွမ်းႁိူဝ်းႁဝ်းၼႆႉလႄႈ” ၼႆယူႇယဝ်ႉ။ ၼေႃႇၶမ်းၸဝ်ႈၵေႃႈ ဢဝ်ထူင်ၶူဝ်းတၢင်ႇၼိူဝ်ႁိူဝ်းယဝ်ႉသေ ၶိုၼ်းမႃးဝႆႈသႃ ယွၼ်းၶႂၢင်ႉတီႈ ၸဝ်ႈမႄႈမၼ်းဝႃႈ "ၸဝ်ႈမႄႈဢိူၺ်း တေႃႈလဵဝ် ၶႃႈလုၵ်ႈၸၢႆးတေၵႂႃႇၸွမ်းၵၼ် တင်းၵူၼ်းၵႃႉၸဝ်ႈႁိူဝ်းၶဝ် ၵႂႃႇမိူင်းသုဝၼ်ႇၼၽူႇမိပုၼ်ႉဢေႃႈ။ ၸဝ်ႈမႄႈႁဝ်း ၶႅၼ်းတေႃႈဝၢင်းၶႂၢင်ႉပၼ် ၶႃႈလုၵ်ႈၸၢႆးသေၵမ်းၶႃႈ"ၼႆယူႇယဝ်ႉ။
မႄႈမၼ်းၸင်ႇၶိုၼ်းဝႃႈ “လုၵ်ႈႁၵ်ႉဢိူၺ်း ၶၢဝ်းတၢင်းၼမ်ႉသမုတ်ႉတရႃႇဢၼ်ဝႃႈၼၼ်ႉ မၼ်းမီးၽေးၶဵၼ်ၼမ်တႄႉတႄႉ၊ ၵူၼ်းၵႃႉၸဝ်ႈႁိူဝ်းၶဝ် ဢမ်ႇလႃႈလီႈၵႂႃႇႁွတ်ႈလႆႈ တီႈဢၼ်ၶဝ်ၶႂ်ႈႁွတ်ႈၼၼ်ႉၵူၺ်း။ ယွၼ်ႉၼၼ်လႄႈ လုၵ်ႈၸၢႆးၵဝ် ယႃႇပေၶႆႈၵႂႃႇၸွမ်းတၢင်းၼမ်ႉသမုတ်ႉတရႃႇၼၼ်ႉလႃႈ၊ တေလႆႈၶူဝ်းၶွင်ငိုၼ်းၶမ်း ၼမ်ၵႃႈႁိုဝ်ၵေႃႈယဝ်ႉ ယႃႇပေၵႂႃႇ၊ မိူဝ်ႈလဵဝ်ၼႆႉ ၶူဝ်းၶွင်ရတၼႃႇလီလီ ဢၼ်မီးဝႆႉယူႇတီႈ မႄႈၼႆႉၵူၺ်းၵေႃႈ ပေႃးၸႂ်ႉတႃႇတေသိမ်းလႆႈ မိူင်းမိထိလႃႇတင်းမိူင်းၵူၺ်းဢမ်ႇၵႃး ပႃးသိုဝ်ႉလႅၵ်ႈဢဝ်လႆးမိူင်းတင်းၼမ်ၵွၼ်ႇယဝ်ႉ၊ ၵွပ်ႈၼၼ်လႄႈ လုၵ်ႈၸၢႆးဢဝ်ၶူဝ်းၶွင် ဢၼ်မီးဝႆႉယူႇ ယၢမ်းလဵဝ်သေ ၵႂႃႇႁုပ်ႈသိမ်းဢဝ်ၶိုၼ်း ဢွင်ႈတီႈယူႇပေႃႈသူ မိူင်းမိထိလႃႇၼၼ်ႉတႃႉ” ဝႃႈၼႆသေ ႁၢမ်ႈသီးၼေႃႇၶမ်းၸဝ်ႈ ၼင်ႇႁိုဝ်မၼ်းပေႃး တေဢမ်ႇၶႂ်ႈၵႂႃႇ တၢင်းၼမ်ႉသမုတ်ႉတရႃႇၼၼ်ႉယူႇယဝ်ႉ။